давлат солиқ қўмитасининг собиқ раиси Ботир Парпиевнинг биринчи ўринбосари лавозимида ишлаган Абдусалом Йўлдошев 28 май куни қўлга олинган ва Фарғона водийси вилоятларидан бири орқали ... тергов изоляторида ушлаб турилибди. Мавзуга доир: «ОАВ: Ботир Парпиевга алоқадор мансабдорлар ишдан олинмоқда» Жорий йилнинг ...\nберди. Хабарда қайд этилишича, Шавкат Мирзиёев йиғилишда нима учун Ботир Парпиев ишдан олинганига изоҳ берган: — Экспортни қилмаган одам ... — маҳаллий бюджетга тушум ҳажми. Давлат солиқ қўмитаси раҳбари (Ботир Парпиев назарда тутилмоқда — «Xabar.uz».)ни алмаштирганим бежиз эмас, ...\nсолиқ қўмитасининг собиқ раиси Ботир Парпиев давлат стационарига тушиб қолди. Бу маълумотни «Xabar.uz»нинг Соғлиқни сақлаш вазирлигидаги манбаси тасдиқлади. «Xabar.uz»га маълум ... айтган. Шундан сўнг Парпиевнинг соғлиғи ёмонлашган. Эслатиб ўтамиз, Ботир Парпиевга алоқадор мансабдор шахслар бирин-кетин ишдан олингани ҳақида ...\nХабар берилишича, Қодир Парпиев Давлат солиқ қўмитаси собиқ раиси Ботир Парпиевнинг укаси ҳисобланади. Шунингдек, манба хабарига кўра, Андижон ... ишлар бўлими бошлиғи, полковник Шуҳрат Парпиев ҳам ишдан олинган. У Ботир Парпиевнинг жиянидир. Бундан ташқари, Бухоро вилояти ИИБ бошлиғи ...\nWTF ассоциациясининг навбатдан ташқари сайлов конференциясида Ботир Парпиев Раҳматович ассоциация президентлигидан озод этилган ҳамда ...\nмақолалар ва фойдали маълумотларни ҳам тавсия қиламиз. Сиёсат Ботир Парпиев: «Мен оддий аскарман. Қаерга лозим топишса, ишлашга тайёрман» «Мен ... масжидлар бўлимидан маълумот олиш мумкинлиги маълум қилинди. Ботир Парпиев Давлат солиқ қўмитаси раислигидан кетди Ботир Раҳматович ...\nБугун, 11 май куни Ботир Раҳматович Парпиев Давлат солиқ қўмитаси раислигидан кетиб, янги вазифага тайинлангани ҳақида хабар берган эдик.\nкатта масъулият юклайди. Эслатиб ўтамиз, 72 ёшли генерал-лейтенант Ботир Парпиев 2004 йил 17 февралдан буён Давлат солиқ қўмитаси раҳбари ...\nБугун, 11 май куни у янги жамоасига таништирилган. Эслатиб ўтамиз, Ботир Парпиев 2004 йилдан буён Давлат солиқ қўмитаси раиси лавозимида ишлаб ...\n7 март куни Давлат солиқ қўмитаси раиси Ботир Парпиев Халқаро валюта фонди миссияси билан учрашди. Бу ҳақда қўмита матбуот хизмати хабар берди. Учрашувда солиқ маъмуриятчилиги соҳасидаги ...


Instagram пуллик обунани жорий қилади\n20 Январь 12:58\nNEW YORK. TASS - Kazinform – Американинг Instagram ижтимоий тармоғи блоггерлар ўз контентини янада самаралироқ монетизация қилишлари учун пулли обуналар яратиш имкониятини тақдим этади. Бу ҳақда чоршанба куни ижтимоий тармоқ раҳбари Адам Моссери маълум қилди, деб хабар беради Kazinform ТАССга таяниб.\n«Бу ҳафта биз контент яратувчиларга тирикчилик қилиш имкониятини бериш учун Instagramнинг <...> биринчи версиясини ишга туширмоқдамиз. Муҳими, улар буни олдиндан башорат қилишлари мумкин ва обуналар буни амалга оширишнинг энг яхши усулларидан биридир», - деди у.\nЯнги пуллик функция ёрдамида блоггерлар аудитория билан бўлишиши ва фақат уларга обуна бўлганлар учун жонли эфир, пост ва қисқа видеолар яратиши мумкин бўлади. Бундан ташқари, ижтимоий тармоқ ўз пуллик обуначиларнинг изоҳларини контент яратувчилар учун махсус белги билан ажратиб кўрсатади. Янги функция дастлаб АҚШда синовдан ўтказилади.\nInstagram - бу фотосуратлар, тасвирлар ва видеоларни жойлаштириш ва баҳолаш учун ижтимоий медиа иловаси. 2012 йилдан бери Американинг Facebook компаниясига тегишли бўлиб, яқинда унинг номи Meta деб ўзгартирилди. 2020 йилда ижтимоий тармоқ мобил иловаси дунёдаги энг оммабоп дастурлардан бирига айланди.\nҚР ИИВ паспортга нима учун чип ёпиштирилганини тушунтирди\nМис компаниясининг акцияларини сотиб олиб, кўп пул ишлаш мумкин - фейк\n1 Маймун чечагидан қандай ҳимояланиш мумкин\n2 Қозоғистон ва Туркия чақалоқлар реанимацияси бўйича қўшма лойиҳани бошлайди\n4 ҚР Президенти Индустрия ва инфратузилмаларни ривожлантириш вазирини қабул қилди\n5 Қозоғистон Эрон билан транспорт ва логистикани ривожлантириш бўйича музокаралар олиб бормоқда


Ўзбекистонлик боксчилар Жаҳон чемпионатига жўнаб кетишди\n17-26 ноябрь кунлари Россиянинг Санкт-Петербург шаҳридаги “Сибур Арена” мажмуасида бокс бўйича ёшлар ўртасидаги жаҳон чемпионати (AIBA Youth World Boxing Championships) бўлиб ўтади. Бу ҳақда “Оламспорт” хабар бермоқда.\n17-18 ёшли боксчилар ўртасида ташкил этилаётиган жаҳон чемпионатида дунёнинг 65 давлатидан 400 нафардан зиёд чарм қўлқоп усталари 10та вазн тоифасида иштирок этади. Улар орасида Ўзбекистон терма жамоаси ҳам тўлиқ таркибда юртимиз спорт шарафини ҳимоя қилади.\nКеча Бекзод Ҳидиров мураббийлигидаги терма жамоамиз делегацияси Россиянинг шимолий пойтахтига жўнаб кетди.\nЎЗБЕКИСТОН ТЕРМА ЖАМОАСИ ТАРКИБИ:\n1.Сериков Нуржан Уразалиевич (49 кг);\n2.Холматов Отабек Шухрат ўғли (52 кг);\n3.Абдурасулов Шункор Шукур ўғли (56 кг);\n4.Мирзараҳимов Билолбек Номозбой ўғли (60 кг);\n5.Нуранов Абу Арифжон ўғли (64 кг);\n6.Собиров Улуғбек Козимжон ўғли (69 кг);\n7.Рустамаов Шохрузбек Равшанбек ўғли (75 кг);\n8.Турсунов Санжар Шокиржон ўғли (81 кг);\n9.Раҳимов Шохруз Зафар ўғли (91 кг);\n10.Худорганов Абдулла Адамбой ўғли (+91 кг).


Қирғизистон Миллий хавфсизлик давлат қўмитасининг коррупцияга қарши курашиш хизмати тугатилади\nПрезидент Садир Жапаров Қирғизистон Миллий хавфсизлик давлат қўмитасининг Коррупцияга қарши хизматини тарқатиб юбориш нияти борлигини маълум қилди. Унинг сўзларига кўра, ҳозирда тегишли фармон тайёрланмоқда.\n23 июнь куни Жапаров ишбилармон доиралар вакиллари билан учрашувда сўзга чиқди. У ҳуқуқни муҳофаза қилиш идораларини тадбиркорларга қарши қўзғатилган жиноятлар учун танқид қилди ва кўплаб шикоятлар туфайли Иқтисодий жиноятларга қарши кураш давлат хизмати (молия полицияси) тугатилишини эслади. Унинг сўзларига кўра, ушбу қарор бизнесни ҳимоя қилиш учун қилинган. Президент шунингдек, яқин келажакда АКС ГКНБни тугатиш ва Коррупцияга қарши ишбилармонлик кенгашини тузиш режалари ҳақида гапирди.\n2020 йил октябрь воқеаларидан сўнг, давлатнинг “Эркин-Тоо” газетасида амалдаги президент Сооронбай Жеэнбековнинг АКК ГКНни тугатиш тўғрисидаги фармони эълон қилинди, аммо ҳужжат президент веб-сайтида қайд этилмаган.\nМиллий хавфсизлик давлат қўмитасининг коррупцияга қарши хизмати 2011 йилда собиқ президент Алмазбек Атамбоев томонидан ташкил этилган.


Жефф Безос ўлимга қарши дори ишлаб чиқаради – Bugun.uz\nЯнгиликлар - 20:36 · 22.01.2022\n«Amazon» интернет гиганти асосчиси Жефф Безос ўлмаслик технологиялари устида ишлаш учун энг яхши олимлардан иборат гуруҳни йиғмоқда. Бу ҳақда «Futurism» хабар берди.\nМаълум қилинишича, миллиардер ўз пулларини «Alto Lab» деб номланган стартапга сарфламоқда. Яқинда лойиҳага «GlaxoSmithKline» фармацевтика гигантининг собиқ бош олими Хэл Бэррон жалб қилинган. Стартап қариш муаммолари билан шуғулланади.\nТаъкидланишича, лойиҳага илдиз ҳужайраларини тадқиқ қилишдаги иши учун 2012 йилги тиббиёт бўйича Нобель мукофоти лауреати, доктор Шинья Яманака ва CRISPR генини таҳрирлаш воситасини ишлаб чиқишдаги роли учун кимё бўйича 2020 йилги Нобель мукофоти совриндори Женнифер Дудна ҳам киритилган.\nCRISPR — бу бактериялар геномларида топилган ДНК кетма-кетлиги оиласи.\nҚайд этилишича, ишга тушириш чоғида стартап 3 миллиард доллардан кўпроқ маблағ олган. Пул ҳужайраларни қайта дастурлаш — етук ихтисослашган (соматик) ҳужайраларни қайтариш жараёнини ўрганишга сарфланади.\nАввалроқ дунё миллиардерлари «омикрон» штами сабаб бир кунда қанча маблағ йўқотгани маълум бўлган. Шунингдек, тарихдаги энг бой одам кимлиги ҳақида хабар қилинган.


Лекин мақсадга қандай эришиш мумкин? Умуман, бунинг имкони борми?\nСоҳибкор ана шу саволларга жавоб топиш учун пасту баландликлардан иборат лалми ерларни бир неча бор кўздан кечирди. Ниҳоят масаланинг ечимига йўл топилди: қишлоқ яқинидан оқиб ўтувчи дарёдан тепаликка сув чиқариш лозим. Бунинг учун эса айланма ҳаракат ҳосил қилиш мақсадга мувофиқ. Шундай бўлди ҳам. Харсанглардан барпо этилган кичик тўғон орқали тепалик сари қиялаб сув йўллари очилди. Лалми майдонларга обиҳаёт келди, деҳқончилик учун имкон туғилди.\nАлбатта, “Ўзлаштирилган шунча ерлар турганида, бу саъй-ҳаракатлардан қандай наф?” деганлар ҳам кўп бўлди. Содиқ аканинг эса бошқаларга ўхшамас феъл-атвори, яъни ўз тутуми бор...\nБироқ ҳаётда маълум ютуқларга эришиш учун мақсаднинг ўзи кифоя қиладими?! Орзулар рўёби сари қатъий интилиш, азму шижоат ҳам керак-ку, ахир. Ана шундай серғайрат одамларни кўрганингизда, “Бундай инсонларни ҳаракатлантирувчи куч нимада?” деган савол туғилиши табиий.\nСодиқ аканинг ҳаёт тарзини зимдан кузатган киши бунга жавоб топгандек бўлади. Ҳар гапини ҳикматли сўзлар, халқона иборалар билан бойитиб сўзлайдиган, илм-маърифатга ошно, ҳисоб-китобда унча-мунча иқтисодчини ҳам доғда қолдирувчи бу инсон билан бир зум суҳбатлашсангиз, унинг эзгулик йўлидаги иштиёқини, аҳдига содиқлигини яққол англайсиз.\nҚишлоқ зиёлиларининг айтишича, Шеробод туманидаги Жарқўрғон ёдгорлигидан топилган ноёб экспонатлар 3,5 — 4 минг йиллик тарихга эга. Хусусан, уларни ўрганган олимлар илк шаҳарсозлик ва давлатчилик асослари, кўплаб ҳунармандчилик турлари шаклланиши ҳақида қимматли маълумотларга эга бўлади. Манбаларга кўра, ўша даврларда бу ҳудудда суғорма деҳқончилик ҳам ривож топган. Бугун донғи олис-олисларга ёйилаётган Шеробод анорларини парваришлаш сир-синоати ҳам аждодлардан-авлодларга мерос бўлиб келаётганига шубҳа йўқ.\nСодиқ ака бизга анорнинг дастлаб Эронда етиштирилгани, сўнгра Миср ҳамда бошқа ўлкаларда ҳам оммалаштирилгани ҳақида мароқ билан гапиради. Таркибида турли дармондорилар, бириктирувчи тўқималар, микроэлементлар мавжуд, пўсти ва ҳатто илдизи шифобахш хусусиятга эга ушбу неъматни узоқ таърифлайди. Айниқса, анор шарбати аскорбин кислотаси, қанд ҳамда танин моддаларига жуда бой экан. Бунга қулоқ тутарканмиз, ҳолсизлик, камқонлик, атеросклероз, нафас олиш йўллари инфекцияси, бронхиал астма, ангина, радиактив нурланиш каби кўплаб хасталикларни даволашда нега айнан анор шарбати кони фойда саналишини теранроқ англаб етгандек бўламиз.\n— Мен анор етиштиришни отамдан ўрганганман, — дейди суҳбатдошимиз. — У киши деҳқончилик бобида катта тажрибага эга эди. 10 сотихлик томорқамизда бу меванинг турли навлари ўзгача меҳр билан парваришланарди. Ҳозир эса билганим шу: анъанавий анор етиштириш агротехникаси жуда оддий. Лекин ўзига хос сир-синоати бор. Буни ўзлаштирсангиз, ҳосил чўғи ҳам, даромад ҳам ошиб бораверади. Мамлакатимизда мулкчилик шаклининг ўзгариши, фермерлик ҳаракати кенг қулоч ёйиши орзуларимга қанот бўлди. Дастлаб 1 гектар майдонда анорзор барпо этиб, шу соҳанинг ҳақиқий эгалари этагидан маҳкам тутдим. Тажрибамни бойитишга, анорзорларни кенгайтиришга астойдил ҳаракат қилдим. Айни дамда “Боғи хаёл” фермер хўжалигимизга қарашли 8 гектар майдондан мўл ҳосил олаяпмиз. Маҳсулотларимиз Европа бозорларига ҳам чиқарилаяпти. Муҳими, буюртмалар кўп.\nЭътиборли жиҳати, бугун Шерободда Содиқ ака сингари анор етиштириб, катта даромад топаётган деҳқонлар сафи кенг. Қолаверса, туман ҳокимлиги мутасаддиларининг тасдиқлашича, шу кунларда давлатимиз раҳбари тавсиясига биноан, ҳудудда анорзорлар кенгайтирилаётир.\nТермиздаги “Голд Агро Фреш” корхонаси — ана шундай лойиҳа ташаббускорларидан бири. Тадбиркорлик субъекти мутасаддилари томонидан Туркиядан интенсив анор навлари олиб келиниб, 300 гектар майдонда янги боғ бунёд этиш режалаштирилган. 150 гектар ерда парваришланаётган кўчатлар келгуси йилдан мева бера бошлайди. Туманда етиштирилган бундай сархил неъматларни сақлаш, қайта ишлаш ва экспорт қилиш бўйича ҳам бир қатор истиқболли лойиҳалар ишлаб чиқилаётир. Биргина жорий йилнинг ўзида мавжуд 4 минг гектар анорзорлар яна 1 минг 100 гектарга кенгайтирилди.\n— 5 гектар майдондан 50 тонна ҳосил олдик, — дейди “Тошмуҳаммад Низомиддин Суҳроб” фермер хўжалиги раҳбари Тожи Расулов. — Қишлоғимиздаги ҳар бир хонадонда камида 5 сотихлик анорзор мавжуд. Қаранг, бугун одамларда боғ яратиш, ердан унумли фойдаланиш иштиёқи ортиб бораяпти. Бу хонадонлар файзига файз қўшилаяпти, дегани-да. Мана, ўзимиздан қиёс. Фермер хўжалигимиз аъзолари билан бамаслаҳат қўшимча 20 гектар майдонда анорзор барпо этиш ниятидамиз. Шарт-шароит етарли. Барча имконият муҳайё. Давлатимиз бизни қўллаб-қувватлаб турибди.\nМутахассислар фикрича, ҳар бир ҳудуднинг географик жойлашуви, иқлим шароитидан келиб чиққан ҳолда, деҳқончиликда муайян натижаларга эришиш мумкин. Жумладан, Олтинсой узумлари, Бойсуннинг қирмизи олмалари, Дашнобод ҳамда Шеробод анорлари довруғи донг таратиши ана шундай ўзига хос омиллар билан боғлиқ. Самарқанд нонини бошқа ҳудудда айнан тайёрлаш имконсиз бўлгани сингари юқорида номи келтирилган мевалар ҳам ҳудуд танлаши билан фарқланар, эҳтимол. Хўш, унда Шеробод анорларининг сири нимада?\n— Ҳудуднинг тупроқ унумдорлиги ва қуруқ ҳавоси анор етиштириш учун жуда мос, — дейди С. Турдиев. — Бундан ташқари, бошқа жойларга нисбатан баҳорнинг барвақт келиши туфайли анор 20 — 25 кун аввал гуллайди, 180 — 200 кун мобайнида қуруқ ҳамда иссиқ ҳавонинг сақланиши, ҳатто айрим қишлоқларимизда табиий дренажлар мавжудлиги, шунингдек, зараркунандаларга қарши вақтида амалга ошириладиган агротехник тадбирлар меваларнинг яхши етилиши, ширадор ва хуштаъм бўлишини таъминлайди.\nАйтиш жоизки, туманда фермер ҳамда деҳқон хўжаликлари, томорқа эгалари томонидан етиштирилаётган мева-сабзавот маҳсулотларининг ички бозордан ортган қисми агрофирмалар орқали хорижий давлатларга сотилмоқда. Хусусан, жорий мавсумда 2 минг тонна сархил анор экспорт қилиниши кўзда тутилган. Бу эса аҳоли даромадлари янада ортишидан далолатдир.\nМазкур рукндаги бошқа мақолалар: « Агрологистика маркази бунёд этилмоқда\tХаражатлар камаяди, даромад эса ортади »


Илҳом Мўминжонов нега айнан "Сурхон"ни танлади?\n4 январь, 2019, 11:55\nУ Про-лига жамоасининг бир неча йиллик орзусини ушалишига ёрдам бермоқчи.\nНаманганнинг "Навбаҳор" клубида муваффақиятли фаолият олиб борган Илҳом Мўминжонов яқинда "Сурхон" билан шартнома имзолаганидан хабарингиз бор. Тажрибали мутахассис нега айнан термизликлар таклифини қабул қилгани ҳақидаги саволга қуйидагича жавоб берди.\n- «Навбаҳор»даги ажойиб фаолиятингиздан кейин кўпчиликни Мўминжонов энди қайси клубда ишларкин, деган савол қизиқтираётганди. Эндиликда маълум бўлдики, сиз “Сурхон” жамоаси бош мураббийига айландингиз. Хўш, нима учун “Сурхон”ни танладингиз? Термизликларнинг нимаси сизни қизиқтирди?\n- Менга «Сурхон» жамоасидан жиддий таклиф тушди. Бундан ташқари, менга яна иккита клубдан аниқ чорлов бўлганди. Аммо энди уларнинг номларини айтмаганим маъқул. Шунчаки, олдимда турган вариантлардан «Сурхон» жамоасини танладим. Натижада улар билан бир йиллик шартнома туздим. «Навбаҳор» клубига берган мотивациям ва жамоага қўшган ҳиссамни энди Сурхондарё футболига ва «Сурхон» жамоасига сарфлайман. Биласизми, «Сурхон»нинг ҳам худди «Навбаҳор»даги каби жонкуяр мухлислари кўп экан. Про-лигада иштирок этишига қарамасдан, «Сурхон»нинг ўз майдонидаги ўйинларига 4000-5000 атрофида мухлислар келишар экан. Мана, «Навбаҳор»да ўзимни синаб кўрдим ва наманганликларни пастдан юқорига олиб чиқа олдим. Энди эса ўзимни яна бир карра мураббийликда синаб кўрмоқчиман ва янги жамоамни пастдан юқорига олиб чиқишга жиддий бел боғлаганим учун ҳам «Сурхон»ни танладим. Сурхондарё халқи футболга жуда қизиқади. Уларга яна аввалги мавқеларини қайтаришда ёрдам бермоқчиман. Ушбу жамоани танлашимда пул ҳеч қандай роль ўйнагани йўқ. Мен бу ерга яна олдингидек катта шижоат билан ишлагани келдим. Шу боис «Сурхон»да иш бошлаганим менинг мураббийликда бир поғона орқага қадам ташлаганимни англатмайди. Биз учун ҳали ҳаммаси олдинда. Ўйлайманки, «Сурхон»ни танлаб хато қилмадим. Чиройли ўйинларимиз билан мухлисларни хурсанд қилишга ҳаракат қиламиз ва бунинг учун уларнинг қўллаб-қувватлашларини кутиб қоламиз.\nИлҳом Мўминжонов билан уюштирилган интервьюнинг тўлиқ матнини қуйидаги ҳавола орқали ўқишингиз мумкин>>>


Британия кенгаши Ўзбекистондаги фаолиятини кенгайтирмоқчи\nБритания кенгаши директори вазифасини бажарувчи Мартин Дэвидсон “The Times” газетасига берган интервьюсида ташкилот мусулмон давлатлари, жумладан, Ўзбекистондаги фаолиятини кенгайтирмоқчи эканини маълум қилди.\nУнинг сўзларига кўра, Британия кенгаши жорий йил охиригача Австралия, Болгария, Эстония, Финляндия, Венгрия, Латвия, Литва, Словакия и Словениядаги ваколатхоналарини ëпиб, Яман, Покистан, Бангладеш, Ўзбекистан, Ироқ, Афғонистон ва Непалдаги фаолиятини кенгайтиради.\nБритания кенгаши ноҳукумат ташкилот ҳисобланиб, 1934 йилда Буюк Британия Ташқи ишлар вазирлиги ҳузурида ташкил этилган. Айни пайтда ташкилот дунёда юздан ортиқ ваколатхонага эга.\nБритания кенгаши Ўзбекистонда Ташқи ишлар вазирлигида аккредитациядан ўтиб, 1996 йилдан бошлаб фаолият юритиб келмоқда. Расмий Тошкент нуқтаи назарини ифодаловчи “Press-uz.info” сайти эса ташкилотнинг бугунги кундаги юридик мақоми ноаниқлигича қолаётганини билдирган.\nЎзбекистон Вазирлар Маҳкамасининг 2003 йил 11 декабрдаги қарорига биноан 2004 йил 1 мартдан эътиборан хорижий нодавлат ва ноҳукумат ташкилотлар мамлакат Адлия вазирлигида рўйхатдан ўтиши тўғрисида янги тартиб жорий қилинган, аммо Британия кенгаши ҳали ҳам бу рўйхатдан ўтмаган.\nБуни Адлия вазирлиги ходими Жалол Абдусатторов ҳам тасдиқлади.\n“Британия кенгаши Адлия вазирлигида рўйхатдан ўтмаган. Бу ҳақда батафсил маълумот олиш учун Ташқи ишлар вазирлигига телефон қилинг”, -деди Ж.Абдусатторов.\nБритания кенгашининг Тошкентдаги ваколатхонаси ходими Акмал Саидовдан эса вазиятни ойдинлаштирадиган жавоб олишнинг имкони бўлмади.\nУнда Британия кенгашининг Ўзбекистондаги фаолияти нимадан иборат?\n“Анчагина лойиҳалар, асосан, таълим соҳаси билан боғлиқ лойиҳалар устида иш олиб боряпмиз. Барча лойиҳалар Ўзбекистон Халқ таълими¸ Олий ва ўрта махсус таълим вазирликлари билан ҳамкорликка амалга оширилади”, - деди Акмал Саидов.\nБуюк Британияда ўқиётган Нодир исмли йигит “Озодлик” мухбири билан суҳбатда ўзбекистонлик талабаларнинг аксарияти Англияга айнан Британия кенгаши дастури орқали келиб таҳсил олаётгани, бу ташкилотнинг ўзбек ёшларига кўрсатаётган хизматлари чексизлигини эътироф этди.\nБритания кенгашининг Ўзбекистондаги фаолиятини кенгайтириш режасига расмий Тошкент қандай қараши ҳозирча номаълум. Лекин мамлакатда аниқ юридик мақомга эга бўлмай турган бу ташкилотнинг ўз фаолиятини кенгайтириши, кузатувчилар фикрича, Ғарб ташкилотларига душманлик кўзи билан қараётган Ўзбекистонда анча мушкул кўринади.


Каттақўрғонда гимнастика очиқ турнири ўтказилди » "Kattaqo'rgon haqiqati" газетаси\nXarita: Демонстрационный сайт » Долзарб мавзу » Каттақўрғонда гимнастика очиқ турнири ўтказилди\n23 май, 2019 0 259\nБугун Каттақўрғон шаҳридаги Болалар ва ўсмирлар спорт мактабида “Бадиий гимнастика” бўйича 2006-2014 йилда туғилган қизлар ўртасида очиқ турнир бўлиб ўтди.\nМусобақада жамоалар тайёрлаган композициялар ижро маҳорати, рақс ва гимнастика элементларини бажариш қобилияти бўйича баҳоланди. Ўзбекистоннинг турли ҳудудларидан ташриф буюрган 300 нафарга яқин гимнастикачилар турли номинациядаги медаллар учун беллашишди.\nУшбу мусобақани Каттақўрғон шаҳар ҳокими М.Ҳашимов ҳам иштирок этишди ва мусобақа иштирокчиларига омад тилашди.\nКаттақўрғон туманининг “Спорт маликалари” жамоаси чиқишлар юқори баҳоланиб, турли номинацияларда совринлар билан тақдирланди. Гимнастикачиларнинг юқори натижаларга эришишида устози Ирода Эргашеванинг меҳнати катта.\n– Очиқ турнирда иккинчи ўринни қўлга киритганимдан хурсандман. Келгусида ҳам бунданда юқори натижаларга эришишга харакат қиламан, – дейди Муслимахон Эшпўлатова.


Ўзбекистон, 07 июл 2015\nсешанба 7 июл 2015\nАндижон вилояти Шаҳрихон туманида ҳаваскор спортчилар орасида аралаш якка курашлар бўйича Жаҳон ва жанговар самбо бўйича Ўзбекистон чемпиони, Шоҳасан Мирзаматов, одам ўлдиришда айбланиб, ҳибсга олинди. 24 ёшли спортчи яна бир неча кишига оғир тан жароҳати етказишда айбланмоқда.\nЎзбекистонда тўй мавсуми арафасида расмий матбуот тўйларда кимўзарга уюштирилаётган “хорижий автомобиллар кортежи”ни тартибга солишни таклиф қилди. Тошкент шаҳар ҳокимияти расмий газетаси “Тошкент оқшоми” газетасида эълон қилинган мақола никоҳ тўйларидаги машиналар кортежини тартибга солишга чақирилади. Мақолада таъкидланишича, тўй кортежи “Ғарб оммавий маданиятининг бир кўриниши сифатида” миллат маънавиятига салбий таъсир кўрсатмоқда.\nТошкент вилояти Зангиота туманида 17 ёшдан катталарнинг барчаси ёппасига тиббий кўрикдан ўтказилмоқда. Зангиота расмийларидан олинган маълумотга кўра, туман бўйича хориждан қайтганлар орасида ОИТС аниқланганлар сони ошгач, аҳолини оммавий тиббий кўрикдан ўтказиш бошланган. Бу жараённи назорат қилаётган милиция ходимлари ҳар бир шахсни поликлиникага боришга мажбурламоқда.\nЎзбекистон расмий матбуоти хабар беришича, мамлакатда 2014 йилда 8 ой ичида 500 нафарга яқин ҳуқуқ-тартибот органларида ишлаган зобит ва мулозимлар турли жазоларга тортилган. Айни пайтда Ўзбекистон ИИВ Жиноят қидирув ва терроризмга қарши курашиш бош бошқармаси бошлиғи лавозимига янги раҳбар тайинланди.


Арамкога қилинган ракета ҳужуми Майк Памеонинг Саъудия Арабистонига қилган сафари билан тўғри келди - Parstoday\nноябр 24, 2020 16:27 Asia/Tashkent\nЯман армиясининг Арамко нефт обьектларига қилган ракета ҳужуми\nЯман халқ қўмиталари ва армиясининг ракета кучлари душанба куни эрталаб Жиддада жойлашган Арамко ширкатининг нефт обьектларига ҳужум қилишди.\nЯман халқ қўмиталари ва армияси ракета кучларининг Арамко нефт обьектларига ҳужум қилиши биринчи марта эмас. 2019 йил сентябр ойида Харис ва Бақиқда жойлашган Арамко таъсисотларига ҳужум қилинди ва Саъудия Арабистонига катта иқтисодий зарар етказилди.\nЎтган куни Жиддадаги Арамко нефт тарқатиш станциясига амалга оширилган ҳужум бир нечта муҳим аҳамиятга эгадир:\nАмерика ташқи ишлар вазири Майк Пампео Арабистонга сафар қилди\nБиринчидан, бу ҳужум Саъудия Арабистонига Америка ташқи ишлар вазири Майк Пампеонинг сафарига тўғри келди. Агарчи Бинямин Нетаняҳу Арабистон сафари ҳақида сукут сақлаган бўлсада, аммо оммавий ахборот воситаларининг аксарияти Исроил режими бош вазирининг Арабистонга қилган сафарини тасдиқлашди. Бошқа таъбир билан ифодалаганда, Жиддадаги Арамко обьектларига ракета билан ҳужум Саъудия Арабистонига Бинямин Нетаняҳунинг сафарига тўғри келди. Бинобарин бу ҳужум ғарбий Осиё минтақасида Исроил режими ва Арабистонга огоҳлантириш бериш эди.\nБирнямин Нетаняҳу махфий тарзда Арабистонга қилган сафари\nИккинчидан, Бу ҳужумда қайси ракета моделидан фойдаланиш эди. Яман армияси матбуот котиби Яҳьё Сареъ бу ҳужумда "Қуддус-2" русумли ракетадан фойдаланди,-деб айтди.\nЯьҳё Сареъ "Қуддус-2" русумли ракеталар Яман ракета кучлари томонидан ишлаб чиқарилган қанотли ракеталарнинг янги авлодидир ва эълон қилинмаган Саъудия Арабистони ҳудудидаги муваффаққиятли амалиётлардан сўнг, амалга оширилди. Бинобарин Жиддадаги Арамко таъсисотларига амалга оширилган ҳужумда яманликларнинг янги ракетаси намойиш этилди.\nҚуддус-2 русумли ракета\nУчинчидан, Яман ва Жидда ўртасидаги масофа 650 километрни ташкил этади. Арабистон ҳаво ҳудуди Американинг Патриот ривожланган ракеталарга қарши система билан муҳофазат этилади. Бошқача қилиб айтганда, "Қуддус-2" ракетаси ривожланган технология билан жиҳозланган ва уни аниқлаш ва йўқ қилиш имкониятини заифлантиради. Бу нуқтаи назардан Жиддадаги Арамко нефт обьектларига ракета ҳужуми ҳам Яманнинг халқ қўмиталари ва армияси учун муҳим ютуқ эканига қўшимча, Саъудия Арабистони учун бир огоҳлантириш эди. Чунки яманликлар томонидан бундан ҳам кенгроқ ҳужумни амалга ошириш имкони борлигини намойиш этади.\nАрамко ёқилғи тарқатиш бўлими Яманнинг ракета ҳужуми туфайли ёпилди\nТўртинчидан, ўтган куни Арамко нефт обьектларига қилинган ракета ҳужумлари Яманга қарши саъдиялик коалиция ҳужуми давом этаётганига аксиламал кўрсатиш ҳамда унинг давом этаётган ноинсоний сайъ-ҳаракатлари, шу жумладан Яман миллий нажот давлати портларида ёқилғи ортирган кемалар ва нефт танкерларининг тўхтатишига монеа яратишига қарши амалга оширилди.\nАнсоруллоҳ ҳаракати 2020 йил 11 сентябрда Арабистонга портлар ва аэропортлар фаолиятини тўхтатиш давомида жавобан келаси кунларда кенг кўламли ҳужум билан таҳдид солган эди. Жиддадаги Арамко нефт обьектларига ракета билан ҳужум қилиш ва Мас базасини озод этиш бу огоҳлантиришларни амалда татбиқ этиш учун ижро этилди.\nБешинчидан, Жиддадаги Арамко нефт обьектларига ҳужум қилиш ва ва Маас базасини озод этиш яна бир марта шуни исботладиким, Яман халқ қўмиталари ва армиясининг мудофаа этиш қудрати шиддат билан мустаҳкамланмоқда ва бу масала эса уруш майдонидаги қудратт мувозанатини янада ўзгартиради.\nРоссиянинг юк кемаси Туркия соҳиллари яқинида чўкиб кетди\nНавальний Москвага қайтди, аммо аэропортда қўлга олинди


Тиббиётдаги муаммолар: Нега юз бермоқда? — Фарғона шифокори\n08.01.2017 19.05.2017 fsh.uz\nВилоят ҳокимининг «Вилоятда аҳолига бирламчи тиббий хизмат ва тез тиббий ёрдам кўрсатиш сифатини яхшилаш, тиббий муассасаларни малакали ва тажрибали тиббиёт ходимлари ҳамда замонавий тиббий диагностика ва даволаш асбоблари билан таъминлаш ҳамда дорихоналарда дори-дармон, тиббиёт воситаларини чекланган нархларда сотилиши устидан назоратни кучайтиришнинг қўшимча чора-тадбирлари тўғрисида»ги қарорида аҳолига тиббий хизмат сифатини талаблар даражасига кўтариш бугуннинг долзарб масаласи эканлиги кўрсатилган.\nШунингдек, қарорда туғруқ ёшидаги аёллар ва қизларни тўлиқ патронаж тизими билан қамраб олиш, касалликларни эрта аниқлаш, қишлоқ врачлик пунктларининг моддий техника базасини мустаҳкамлаш борасидаги ишлар мутлақо қониқарсиз, деб топилиши ҳам бежиз эмас. Чунки, қишлоқ врачлик пунктларидаги антисанитария ҳолатлари, дорилар сақланадиган музлаткичларнинг доимий ишламасликлари, патронаж ҳамширалар иши назоратсиз эканлиги аҳолининг катта эътирозига сабаб бўлмоқда.\nҲақли савол туғилади «нега аҳолининг тиббиёт ходимларига нисбатан ишончсизлиги ортмоқда? Нима учун ҳар бир хонадон дардини биладиган, касалликларни барвақт аниқлайдиган, ҳалқнинг дардига дармон бўладиган жонкуяр шифокорлар сафи озайиб кетмоқда?»\nМаҳалласидаги ҳар бир кекса нуроний, туғиш ёшидаги аёллар ва болалар аҳволидан бохабар, оила аъзоларига сирдош, меҳр-муҳаббатли патронаж ҳамширалари борлигини ҳам инкор этолмаймиз. Аммо оилавий ҳамшираси кундалигини текширмайдиган, бугун қанча оилага кирдинг, қайси хонадондаги беморнинг аҳволи оғир ёки тузалмаяпти, оиладаги муаммо нима экан, деган саволни бермайдиган қишлоқ врачлик пункти раҳбарлари ҳам кўпчиликни ташкил қилади.\nШу ўринда яна бир мулоҳаза. Поликлиника ва шифохоналаримизда нега беморлар сони ортмоқда? Ёки туғруқхоналарда жой етарли эмаслигини рўкач қилиб, ўз манфаатини кўзлаётган тиббиёт ходимлари борлигидан ҳам кўз юмолмаймиз.\nВилоятимизда ҳар куни юзлаб чақалоқлар дунёга келади. Бизга маълумки, туғруқ жараёни икки йўл-табиий ва жарроҳлик (кесерва кесиш) усули орқали амалга оширилади. Туғруқхоналарда бўлганимизда, шундай воқеаларга гувоҳ бўламизки,айрим шифокорлар туғруқ жараёни учун маълум бир миқ-дордаги маблағларни талаб қилишади. Қизиғи шундаки, мазкур норасмий «ставкалар» барча туғруқхоналарда мавжуд.\nҲозирги давр тақозаси, туғруқхоналарда маънавий муҳитни ўзгартиришни тақоза этмоқда. Сўнгги вақтларда шифокорларимизда шаклланиб бораётган «Менинг даромадим»тушунчасига чек қўйиш фурсати етди. Чунки, шифохоналарда ҳам поликлиника сингари беморларга амбулатория хизмати кўрсатиш ёки уларни қабули йўлга қўйилиб, бундан манфаатдорлик ҳисси табора кучаймоқда.\nАйрим ҳолларда одамларнинг ўзи пул бериш ҳолатларини фикри, ҳатти-ҳаракатлари орқали ҳам авж олишига сабаб бўлмоқда. Шундай экан, бундай салбий ҳолатларга маҳалла, жамоат ташкилотлари, инсонларнинг ўзлари биргаликда бар-ҳам беришлари лозим. Нима дейсиз?\nЎзбекистон Республикаси Вазирлар Маҳкамасининг йиғилиш баёни ижросини таъминлаш мақсадида «Фарғона Дори-Дармон» акционерлик жамияти томонидан доривор ўсимликларни етиштириш ва уларни маҳаллий корхоналарда қайта ишлаш тадбирлари амалга оширилмоқда.\nФото: Соғлиқни сақлаш вазирлиги ахборот хизмати Ўзбекистон Республикаси Соғлиқни сақлаш вазири Алишер Шадманов юртимизга ташриф буюрган Жаҳон соғлиқни сақлаш ташкилоти Европа минтақавий бюроси директори Жужанна Якаб билан ...\n← Фармацевтика фаолияти билан шуғулланувчиларга асосий талаблар қўйилди\nҚанд касаллигига даво излаётганларга фойдали маслаҳат →\n05.12.2018 fsh.uz 434\n18.09.2017 fsh.uz 817


14:18 / 24.04.2016 2662 pdf Ўқиш режими + -\nМен шаҳватли назарнинг ёмонлигини билиб, иложи борича кўча-кўйда ярим яланғоч кийинган аёлларга қарамасликка ҳаракат қиламан. Лекин баъзида беҳаё расмларга қараб қўяяпман. Йигитлик шаҳватимни жиловлай олмаяпман. Ярим яланғоч кийинган аёлларга нисбатан қизиқишим ортиб кетяпти. Ўзим жаҳаннам аҳлидан бўлиб қолишдан қўрқаман. Нима қилай, маслаҳат беринг?\nЖАВОБ: Абдуллоҳ розияллоҳу анҳудан ривоят қилинади: «Расулуллоҳ соллаллоҳу алайҳи васалламнинг: «Эй ёшлар жамоаси, сиздан ким никоҳга қодир бўлса, уйлансин. Албатта, у кўзни тўсувчи ва фаржни сақловчидир. Ким қодир бўлмаса, рўзани лозим тутсин, бу – унинг учун бичилишдир», деганларини эшитдим». Ушбу ҳадисдаги «никоҳга қодир бўлса» деб таржима қилинган ибора арабчада «боъа» дейилиб, моддий, маънавий ва жисмоний жиҳатдан никоҳга қодирлик маъносини англатади.\nДемак, шу маънодаги қудратга эга бўлган ҳар бир мусулмон шахс уйли-жойли, оилали бўлишга ҳаракат қилмоғи лозим бўлади. Агар никоҳга моддий жиҳатиданми, маънавий жиҳатиданми қудрати етмаган, сарф-харажатни кўтара олмайдиган ёки уйланса, умр йўлдошига зулм қилишдан ўзини тўхтата олмайдиган ёшлар бўлса, рўза тутишлари керак. Улар шу йўл билан шаҳват қўзилишини босадилар. Чунки рўза туфайли кишининг шаҳвати пасайиб, худди бичилган кишига ўхшаб, бошқа жинсга шаҳват билан қарамайдиган, фаржини зинога ишлатиш хавфи туғилмайдиган ҳолга келади.\nОддий ҳолатларда эса, бу икки хавфнинг олдини никоҳ олади. Никоҳдаги шахс ўз шаҳватини ҳалол йўл билан қондиргани учун кўзи номаҳрамларга қарашдан тийилган, фаржи ҳаромга юришдан сақланган бўлади. Бу ҳадиси шариф мўмин-мусулмонларни ёшлик чоғларидан, никоҳга қодир бўлишлари биланоқ оила қуришга чорловчи ҳадиси шарифдир. Ҳаётимизда бу ҳадисга амал қилишга интилишимиз керак.\nЖарир розияллоҳу анҳудан ривоят қилинади: «Расулуллоҳ соллаллоҳу алайҳи васалламдан тўсатдан назар тушиб қолиши ҳақида сўрадим. Бас, у зот: кўзингни бошқа томонга бур», дедилар» (Имом Муслим, Абу Довуд, Термизий, Насоий ривоят қилишган).\nНомаҳрам шахсга қасддан, шаҳват назари билан кўз тикиш ҳаромдир. Аммо туйқусдан, бехос назар тушиб қолиши гуноҳ ҳисобланмайди. Бироқ ушбу ҳадиси шарифда баён қилинганидек, дарҳол кўзни бошқа томонга буриб олиш шарти билан. Мўмин-мусулмон кишилар бу ҳукмни ҳеч қачон унутмасликлари лозим.\nАли розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Эй Али, назарга назарни эргаштирма. Албатта, биринчиси сен учун безарар бўлса ҳам, бошқаси ундоқ эмас, дедилар» (Имом Абу Довуд ва Термизий ривоят қилишган). Биринчи назар, номаҳрамга тўсатдан тушгани учун, зарарсиз ҳисобланади, гуноҳ бўлмайди. Аммо ундан кейин яна қайта назар солишни «тўсатдан» деб бўлмайди, буниси қасдан бўлган бўлади ва гуноҳ ҳисобланади.\nУшбу таълимотлар ҳам Ислом жамиятини пок сақлаш, йигит-қиз ва эркак-аёлларни турли ношаръий ишлардан, улардан келиб чиқадиган нохуш оқибатлардан ҳимоялаш учун келгандир. Ислом шариати ҳукми бўйича эркак кишининг аёлларнинг йўлини тўсиши, тегажоқлик қилиши, гап отиши у ёқда турсин, пинҳона назар солиши ҳам ҳаром, хиёнат ҳисобланади. Уйланмоқчи бўлса, шариат кўрсатмаси бўйича назар солсин, гуноҳ ҳам бўлмайди, биров маломат ҳам қилмайди. Ўз хотинига хоҳлаганича назар солсин, ундан лаззат олсин, савоб бўлади. Аммо бировнинг хотинига ёки бировнинг хотини бўладиган шахсга шаҳват назари билан қарамасин. Бордию зино содир бўлмаган чоғда ҳам кўз зиноси бўлади, хиёнат содир бўлади. Шунинг учун Аллоҳдан ва қиёмат кунидан умиди бор эркаклар номаҳрам назарлардан ўзларини сақласинлар, аёл-қизлар эса ўзларини кўз-кўз қилмасинлар.\nТиб олимларининг, хусусан жинсий соҳа мутахассисларининг олиб борган илмий текширишлари ёш йигитларнинг, умуман эркакларнинг аёлларга шаҳват назари билан қарашлари жинсий ожизликни келтириб чиқаришини исботлади. Чунки бошқа жинсга шаҳват назари билан қараган одамда жинсий майл уйғонади, у майлни қайтариш эса осонлик билан бўлмайди. Бу жараённинг кўп такрорланиши эса, жинсий ожизликка олиб келади. Худди шу ҳолатнинг энг тўғри муолажаси келгуси ривоятда баён қилинади.\nАбу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Албатта, Аллоҳ Одам боласига унинг зинодан бўлган насибасини ёзгандир. Уни олмаслиги амри-маҳолдир. Бас, икки кўзнинг зиноси назардир. Тилнинг зиноси нутқдир», дедилар». Бошқа бир ривоятда: «Икки қўлнинг зиноси ушлаш, икки оёқнинг зиноси юриб бориш, қулоқнинг зиноси эшитиш, оғизнинг зиноси ўпишдир. Нафс уни орзу ва иштаҳа қилур. Фарж эса, уни тасдиқлар ёки ёлғонга чиқарур», зиёда қилинган (Имом Абу Довуд, Бухорий ва Муслим ривоят қилишган).\nЗино – бегона аёлга жинсий яқинлик қилиш, деб таърифланади. Бу кабира гуноҳлардан бўлиб, никоҳда бўлган шахсдан томонидан содир бўлгани исботланса, шариат ҳукми бўйича уни тошбўрон қилиб ўлдирилади. Агар зино никоҳда бўлмаган одамдан содир бўлса, юз дарра уриш билан жазоланади. Аммо шундай қаттиқ жазога сабаб бўладиган оғир жиноят тўсатдан, ўз-ўзидан содир бўлмайди. Унинг ўзига хос муқаддималари бор. Аввал кўрилади – шаҳват назари тушади, шу маънода гапирилади, иккинчи томоннинг гапи эшитилади, зино жойига юриб борилади, қўл билан номаҳрам шахснинг аъзолари ушланади ва охири зино содир бўлади.\nЎша муқаддима ҳисобланган нарсалар ҳам зино ҳисобланади. Номаҳрам шахсга шаҳват билан назар солган шахс кўз зиноси қилган бўлади. Номаҳрам шахсга шаҳвоний гаплар айтган шахс тил зиноси қилган бўлади. Номаҳрам шахснинг шаҳвоний гапларини эшитган шахс қулоқ зиноси қилган бўлади. Номаҳрам шахснинг ортидан шаҳвоний мақсадда юрган шахс оёқ зиносини қилган бўлади. Номаҳрам шахснинг баданини ушлаган шахс қўл зиносини қилган бўлади. Ушбу зиноларнинг ҳар бирига гуноҳ ёзилади. Албатта, қилинган ишнинг хатарига, миқдорига қараб гуноҳнинг оз ёки кўплиги аниқланади. Ушбу маъжозий маънодаги зиноларнинг қозиликка етиб борганларига таъзир жазоси ҳам берилади.\nИслом жамияти том маънодаги пок жамиятдир. Ҳамма томон, ҳамма нарса пок бўлиши керак. Бу жамиятда зино ҳаром саналади. Шунингдек, зинога сабаб бўладиган нарсалар ҳам ҳаромдир. Бир нарсага сабаб бўладиган нарсаларни ҳаром қилмай туриб, унинг ўзини ҳаром қилиш мантиққа ҳам тўғри келмайди. Шунинг учун зино ҳаром бўлиши билан баробар, унга сабаб бўладиган ҳамма нарсалар ҳам ҳаром қилинган. Демак, зинодан сақланишнинг биринчи йўли – уйланиш, иккинчи йўли – рўза тутиш бўлса, учунчи йўли – зинога олиб борадиган нарсалардан узоқроқ юришдир.\nБу ишлар қаторига ушбу ҳадиси шарифда зикр этилган: шаҳвоний қараш, гап-сўз, тинглов, юриб бориш ва ушлаш ҳам, бу ҳадисда зикр қилинмаган кейин, пайдо бўлган турли фаҳш суратлар, филмлар, ёзувлар, китоблар ва бошқа нарсалар ҳам киради. Ислом жамиятида бундай нарсаларга ўрин йўқ. Ҳар бир мусулмон шахс бундай нарсаларга яқин йўламаслиги керак (Аллоҳ билувчидир).\n14:17 / 24.04.2016 2292\n14:18 / 24.04.2016 1774\n2299 09:05 / 30.05.2018\n1904 06:10 / 04.10.2018\nМакка шаҳрида Пайғамбаримиз соллаллоҳу алайҳи васалламнинг суратлари\nСАВОЛ Айтишларича, Саудия Арабистонининг Макка шаҳрида Пайғамбаримиз соллаллоҳу алайҳи васалламнинг суратлари бор экан. Фақат юзларини кўрсатиш мумкин давоми...\n2381 20:21 / 27.04.2016\n1934 20:46 / 27.04.2016\n6569 16:57 / 17.05.2019


Канн кинофестивалидаги можаролар: Вуди Аллен қочиб кетди, Кристен Стюарт ҳақорат остида қолди\nДобавлено: 18.05.2016, 14:09\nАйни кунларда Францияда ўтказилаётган нуфузли Канн кинофестивалида жанжал бўлди.\nАфсонавий режиссёр Вуди Аллен ўзи суратга олган фильм намойишидан кейин қочиб кетишга мажбур бўлди. Томошабинлар Кристен Стюартнинг “Зулмат остонасидаги муҳаббат” фильми қаҳрамонлари иштирокида олинган фильми устидан очиқдан-очиқ масхара қилишди, дея хабар берди “Vesti.ru” нашри.\nКаннда 69 маротаба ўтказилаётган кинофестиваль томошабинлари Кристен Стюартнинг “Махсус харидор” фильмини совуқ кутиб олишди. Фильм Парижда яшовчи, машҳур юлдузларга костюмерлик қилувчи, ноёб қобилиятга эга америкалик аёл ҳақида. Стюарт билан “Зильс-Мария” фильми устида ҳамкорликда иш олиб борган режиссёр Оливье Ассайасанинг фильми намойиш қилинаётганда залдан очиқдан-очиқ таҳқирлар эшитилди. Аксарият танқидчилар норози оҳангда фикр билдиришди.\nСтюарт бундай совуқ муомаладан тушкунликка тушди, аммо фильмнинг Канн кинофестивалида бундай кутиб олиниши, фильмнинг муваффақиятсиз чиққанидан дарак бермайди. Илгарилари Мартин Скорсезенинг “Таксичи” (1976), Дэвид Линчнинг “Ёввойи юраклар” ва Мэттью Макконахи бош ролни ижро этган “Беҳисоб дарахтлар” фильми ҳам худди шундай кутиб олинган эди.\nВуди Алленнинг "Cafe Society" номли янги фильми ҳам мунаққидлар ва журналистлар танқиди остида қолди. Бунга биринчидан, Вуди Аллен ўзининг фильми намойиш этилгандан кейин кетиб қолгани, иккинчидан эса ўғли томонидан невараси Диланга зўрлик ишлатгани тўғрисидаги айб сабаб бўлди.\nАллен илгари ўз қизини зўрлашда айбланган эди, аммо унинг бу айби исбот топмади. Режиссёр матбуот анжуманида ўзи ҳақидаги бу гапларни “ўтакетган бемаънилик” деб атади. Канн фестивалидан ҳафсаласи пир бўлганлигини, ҳатто ўзининг фильми ҳақидаги тақризларни ўқимасликка онт ичганлигини айтиб ўтди. Бу кинофестиваль тарихидаги илк жанжал эмас. Француз актёри Жерар Депардье ҳам кинофестиваль қатнашчиларининг қизил йўлакчадан очиқ-сочиқ кийимда ўтганлигидан норози бўлиб, уларни қоралаган эди.


Бухородаги кўп қаватли уйда рўй берган портлаш жабрдийдалари нима дейишмоқда? - Zamin.uz\nБухородаги кўп қаватли уйда рўй берган портлаш жабрдийдалари нима дейишмоқда?\nБухоро шаҳридаги Ислом Каримов кўчасида қурилаётган кўп қаватли уйда 4 февраль куни юз берган портлашда 12 киши жароҳатлангани, воқеа юзасидан жиноят иши қўзғатилгани ҳақида хабар берилган эди. «Халқ сўзи Online» Республика шошилинч тиббий ёрдам илмий маркази Бухоро филиалида ётган бахтсиз ҳодисадан жабр кўрганлар билан суҳбатлашди.\nМазкур филиал директори ўринбосари Қаҳрамон Каримовнинг маълум қилишича, ушбу воқеа оқибатида жабрланган 12 нафар фуқаро шифохонага зудлик билан олиб келиниб, уларга зарур муолажалар кўрсатилган. Жабрланганларнинг беш нафарига мия чайқалиши ташхиси қўйилган бўлиб, улар ўрта оғир аҳволда. Икки нафари умумий реанимация бўлимида ётибди. Бирининг аҳволи оғирроқ.\n«У портлаш жойида бўлган. Юз – кўзлари 35 фоиз куйган. Бугун эрталабга келиб аҳволи анча яхшиланди. Бемалол гаплаша олади. Яна бири кўкрак қафасининг шикастланиши билан ётибди. Аҳволи яхши. Бугун-эрта уйига жавоб берамиз. Беш нафар фуқаро эса ‘ситуацион невроз’, яъни қўрқув ҳолатига тушган. Зарур тиббий ёрдам кўрсатиб,уларга амбулатор ҳолатда уйларига жавоб бердик. Реанимацияда ётган беш беморнинг икки нафари ҳам оиласи бағрига қайтмоқда. Уларнинг аҳволи қониқарли. Беш нафари эса даволанишда давом этмоқда. Улар ҳам ўрта оғир аҳволда.\nБироқ хавотирга ҳожат йўқ. Зарур муолажалардан сўнг бу беморларимиз ҳам соғайиб, худди кўрмагандек бўлиб кетишади», — деган шифокор.\n«Кўп қаватли уйда портлаш рўй берган паллада биз шахсий автомашинамизда кетаётгандик. Рулда турмуш ўртоғим эди. У кишига зиён етмади. Аммо машинамиз ойналари чил-парчин бўлиб кетди. Шиша қўлимни кесиб юборди. Ўзим ҳам қўрқиб кетдим. Шифокорларга раҳмат. Қўлларидан келган ёрдамни беришяпти»,— деган беморлардан бири Шаҳло Идиева.\nУнинг айтишича, автомашиналарининг йўловчи автобус ён томонида эканлиги наф берган. Зарба кучи бироз сусайган. Автобусда эса корхона ишчилари бўлган.\n«Нима рўй берганини сезмай ҳам қолдик. Хайриятки, дунёда яхши инсонлар, шифокорлар бор. Корхонамиз раҳбарларига ҳам раҳмат. Улар ҳол-аҳволимиздан хабар олиб туришибди», — деган ўзини Моҳинур Маҳмудова деб таништирган корхона ишчиси.\nУлардан бири Бибиражаб Собирова бўлиб, икки фарзанднинг онаси бўлган бу аёл бинонинг 8-қаватидаги икки хонали уйда истиқомат қилган.\n«Ишдан қайтаётиб, синглимнинг икки ёшли боласини боғчадан олгандим, ёнимда қизим ҳам бор эди. Газ келди, дейишганини эшитиб, балиқ қовурмоқчи бўлдим. Қовурганим заҳоти нима рўй берганини англай олмай қолдим. У ёғи нима бўлганини билмайман. Ташқарига чиқиб, усталарга қараб бақирганимни эслай оламан, холос. Тез тиббий ёрдамда мени шу шифохонага олиб келишибди. Қизим соғ-саломат. Синглимнинг боласини сўрасам, ‘Уни онасига топширдим деди’», — деган аёл.\nШунингдек, бу уй учун унинг эгасига 147 миллион сўм тўлагани, яна 23 миллион сўм қарзи борлигини билдирган.\nЭслатиб ўтамиз, портлаш 4 февраль куни соат 17:30 да Бухоро шаҳар Ислом Каримов кўчасида жойлашган White Group Trading МЧЖ томонидан қурилган 8 қаватдан иборат бўлган кўп қаватли уйнинг 3-қаватида табиий газни улаш жараёнида газнинг қувурдан сизиб чиқиши оқибатида юз берганди. Портлаш вақтида бино ичида 10 нафар қурувчи ва 3 нафар газ пайвандловчи уста бўлган.\nУшбу кўп қаватли уйда табиий газ бўйича синовлар тегишли идоралар рухсатисиз амалга оширилган. «Замин» янгиликларини «Вконтакти»да кузатиб боринг


Аждодлар ( 964 marta o'qilgan) Chop etish\nMirzoMuhammad 05 Aprel 2018, 09:53:26\nУлар биз учун шунчаки фахр эмас, ИБРАТ!\nMirzoMuhammad 05 Aprel 2018, 09:54:32\nҲадис мулкининг султони, муҳаддислар устози, буюк ватандошимиз имом Исмоил ал-Бухорий Бухорофда, ҳижрий 194 йил Рамазон ойининг 13-санада, жума куни таваллуд топган.\nОтаси Исмоил ўз даврининг етук мухаддисларидан, Молик ибн Анаснинг шогирди ва яқинларидан бири бўлган. Онаси тақводор, диёнатли, оқила аёл эди. Отаси вафот этгач, унинг тарбияси волидаси зиммасига тушган. У 5-6 ёшдан исломий илмларни, Муҳаммад (Саллаллоҳу алайҳи ва саллам)нинг ҳадисларини ўрганишга ва ёдлашга киришади.\n16 ёшга етгунча, ўз юртидаги машойихлардар ҳадис эшитиб, ёзиб олиб, халифаликнинг турли вилоятлари томон йўл олади. 825 йил онаси ва акаси Аҳмад билан Маккага келиб, ҳаж ибодатини адо этади. Онаси ва акасини Бухорога қайтариб, ўзи Маккада қолади. 827 йили Мадинага бориб, машҳур уламолардан Иброҳим ибн ал-Мунзир, Мутриф ибн Абдуллох, Иброҳим ибн Ҳамза ва бошқалар билан мулоқотда бўлиб, улардан ҳадислар бўйича сабоқ олади.\nТарихчиларнинг таъкидлашича Бухорий Хижоз, Мака, Мадина, Тоиф, Жиддага қилган рихлати 6 йил давом этган. Сўнг, Басра, Қува ва Бағдодга сафар килади. Шом ва Мисрга ўтади. Бундан ташқари Хуросон, Марв, Балх, Хирот, Нишопур, Рай, Жибол каби шаҳарларда бўлиб, бу шаҳарлардаги олимлардан сабоқ олди ва ҳадислар тўплади. Хорижий юртлардаги сафардан кейин Бухорога қайтгач, ҳадис илмини тарғиб этишга киришади. Ул зотнинг саъйу ҳаракатлари бу вақтда Бухорода ҳукмдорлик қилган Холид ибн Аҳмад аз-Зухлийга хуш келмайди.\nШу сабабли, Бухорий Бухорони тарк этиб, Пойкентга, кейин эса Самарқанд яқинидаги Хартанг қишлоғига келиб яшашга мажбур бўлади ва шу ерда вафот этади.\nБухорий бутун фаолияти давомида илм кишиларини маънавий ва моддий жихатдан қўллаб-кувватлаган. Тижорат қилганда топган даромадидан ойига 500 дирҳамдан фақиру мискинларга илм толибларига сарфлаган. Шахсий ҳаётида ортиқча дабдаба, сарф-харажатларга йўл қўймаган.\nБухорий умр бўйи ҳадисларни тўплаш ва тизимга солиш билан шуғулланган. Уларни саҳиҳ ва ғайри саҳиҳга ажратган. Бу ишни ҳадис ровийларининг маиший ҳаётлари, яшаш жойлари, туғилган ва вафот этган саналари, бир-бирлари билан қилган ўзаро муносабатларини ўрганиш билан боғлик ҳолда олиб борган.\nБухорий жами 600 мингга яқин ҳадис тўплаган бўлиб, шундан 100 минг «саҳиҳ» ва 200 минг «ғайрисаҳиҳ» ҳадисни ёддан билган. Бухорий ўзининг ноёб қобилияти иқтидори, қувваи хофизасининг ўта кучлилиги билан илм аҳилларини лол қолдирган. 20 дан ортиқ китоб тасниф этган. Улардан айримлари бизгача етиб келган.\nБухорийнинг «Ал-жомий ас-саҳиҳ» деб номланган 4 жилддан иборат ҳадислар тўплами ислом оламидаги бошқа мухаддислар тузган ҳадис тўпламлари орасида энг ишонарли ва мукаммалидир.\nБухорий ёзган «Ал-адаб ал-Муфрад» («Адаб дурдоналари») асари катта тарбиявий аҳамиятга молик беназир тўпламдир.\nБухорийнинг бошқа асарлари орасида «Тафсир ал-Куръон» («Куръон тафсири») китобини ҳам алоҳида таъкидлаш керак. Бухорий асарлари мусулмон дунёсининг барча мадраса ва дорилфунунларида пайғамбар (Саллаллоҳу алайҳи ва саллам) суннатлари бўйича асосий дарслик, қўлланма ҳисобланади. Жамоат арбоблари, олиму уламолар ва дин пешволари Бухорий асарларига таяниб иш тутадилар.\n(Зиё.нет сайтидан фойдаланилди)


Илмий ишлар мавзусида баҳс… - Уч илдиз\nkun.uz сайтида берилган қуйидаги баҳс илм йўлида изланаётган тадқиқотчиларни\nмушоҳадага чорлайди, дейди Дониш домла. Уни эътибор билан ўқиганлар илм йўли қанчалик машаққатли эканини озми-кўпми ҳис этиши аниқ. Ҳақиқат эса мана шундай баҳсларда намоён бўлади.\nКўпчилик, айниқса, илм соҳасидалар мамлакатимизда илм-фан борасида олиб борилаётган ислоҳотлардан яхши хабардор. Ҳар қандай соҳада бўлганидек, тизимнинг ривожи аввало ундаги мутахассисларга бевосита боғлиқ. Илм-фан соҳасида илмий даражага эга бўлган кадрлар муҳим ўрин тутади. Шунинг учун фикримни айнан илмий даража бериш тизимидан бошласам.\nОАКга илмий ходимларнинг илмий даража олгандан кейинги фаолиятини мониторинг қилиш ваколати берилиши кўзда тутилаётганини ҳисобга олиб, бундай ишлар илм-фан ривожи учун хизмат қилмаслигини таъкидламоқчиман. Бундай назорат билан илм-фан ривожланиб қолмайди. ИТИ, ОТМлар ўз илмий кадрларини ўзлари назорат қилиши, мотивация бериши, умуман ҳар қандай фаолияти икки томонлама шартнома асосида бўлиши керак. Масъулият ва мустақиллик бизнинг ОТМларимиз учун жуда зарур. Бу, умуман олганда илмий соҳада ҳам рақобат муҳитини яратишга хизмат қилади.\nЎзбекистон Фанлар академияси математика институти катта илмий ходими\nРаддия: ОАК Олий ўқув юртидан кейинги таълим ҳақида билдирилаётган эътирозларга муносабат билдирди\nМамлакатимизда олий таълим ва фан соҳалари, жумладан олий ўқув юртидан кейинги таълим тизимини ислоҳ қилиш бўйича кенг қамровли дастурий тадбирлар амалга оширилмоқда.\nЎзбекистон Республикаси Президентининг 2017 йил 16 февралдаги ПФ–4958-сон «Олий ўқув юртидан кейинги таълим тизимини янада такомиллаштириш тўғрисида»ги Фармони асосида 2017 йилнинг 1 июлидан бошлаб олий ўқув юртидан кейинги таълимнинг икки поғонали тизими жорий қилиниши муҳим аҳамият касб этди. Ўзбекистон Республикаси Президентининг мазкур Фармони таълим ва фан соҳаларини сифат жиҳатдан ривожлантириш, олий малакали илмий ва илмий-педагог кадрлар тайёрлаш ва аттестациядан ўтказиш тизимининг сифати ва самарадорлигини тубдан ошириш, илмий тадқиқот фаолиятига иқтидорли ёшларни кенг жалб қилиш ва уларнинг интеллектуал салоҳиятини ҳар томонлама намоён этиш имкониятларини кенгайтиришга хизмат қилмоқда.\nОлий ўқув юртидан кейинги таълим тизими сифати ва самарадорлигини ошириш юзасидан, айниқса кейинги икки йил ичида жуда катта ижобий ўзгаришлар амалга оширилди. Амалга оширилаётган ўзгаришлар тегишли равишда соҳага оид норматив-ҳуқуқий ҳужжатларда ўз аксини топган.\nОлий таълим ва фан соҳалари, жумладан олий ўқув юртидан кейинги таълим сифати ва самарадорлигини ошириш бўйича илмий жамоатчилик ўз фикри ва таклифлари билан турли даражаларда иштирок этмоқда. Бу жараёнда ҳар бир билдирилган муносабатга ҳурмат билан қараган ҳолда таклиф ва фикрлар соғлом, холис ва ҳақиқатга тўғри келиши алоҳида муҳим аҳамият касб этади.\nЭркин Каримовнинг «Ўзбекистонда илмий даража бериш тизими: хатоларни тузатиш вақти келмадими?» мақоласи Kun.uz сайтида эълон қилинган. Э.Каримовга сиҳат-саломатлик ва илмий фаолиятига муваффақиятлар тилаган ҳолда мақолада билдирилган фикрлар юзасидан, жумладан қуйидагиларни маълум қиламиз.\nМақолада таъкидланишича, «Фан доктори» илмий даражасига эга бўлган олимларнинг илмий кенгашлар, экспертлик гуруҳлари аъзолигига қўшилиш борасидаги алоҳида имтиёзлари, умуман, илм-фан соҳасидаги турли жараёнларга таъсир этиш имкониятларининг кенгайиши, бу илмий даража беришни маълум маънода «сиёсийлаштириб» юбормоқда. Бу ерда энди ОАКдан кўра соҳада фаолият кўрсатаётган шахсларнинг таъсири, умуман, инсон фактори кўпроқ рол ўйнаяпти десак, тўғрироқ бўлади».\nАслида бундай ҳолат амалда йўқ, жумладан:\nбиринчидан, илмий кенгашга олим-мутахассисларни киритиш масаласи манфаатдор вазирликлар ва идоралар ҳамда тегишли олий таълим (ОТМ) ва илмий-тадқиқот муассасалари (ИТМ), илмий кенгашларнинг асосланган мурожаатлари асосида низомлар талабларига мувофиқ амалга оширилади. Масалан, «Илмий даражалар берувчи илмий кенгаш тузиш тўғрисидаги низом»га мувофиқ илмий кенгаш тегишли вазирлик ва идоранинг мурожаати асосида тузилади ва таркиби шакллантирилади.\nиккинчидан, олимларни илмий кенгашлар ва эксперт кенгашларига киритиш борасида ҳеч қандай имтиёзлар мавжуд эмас, аксинча, уларнинг масъулияти кескин оширилади. Бунга Ўзбекистон Миллий университети ва Фанлар академияси Математика институти ҳузуридаги илмий даражалар берувчи илмий кенгашни мисол тариқасида келтириш мумкин. Илмий кенгаш таркибига киритилган 21 нафар мутахассис-олимлар, жумладан А.Садуллаев, Ў.Розиқов, В.Чилин ва Ғ.Ботиров кабилар ўз вазифаларини ҳалол ва виждонан бажариб келмоқда. Шунингдек, эксперт кенгаши раиси А.Расулов ва аъзолари ҳамда ОАК Раёсати аъзоси Ш.Аюпов ҳам ўз вазифаларини ҳалол ва виждонан, масъулият билан бажариб келмоқда. Бу ҳолатлар фаолият кўрсатаётган 120 та илмий кенгашга ҳам тегишли.\nМақолада «Нималар ўзгаришини хоҳлардик?» деб хоҳишлар билдирилган. Ушбу хоҳишлар бўйича қуйидагиларни маълум қиламиз.\nБиринчи хоҳиш: «Диссертация ишлари мавзусига оид турли чеклов, тўсиқларни олиб ташлаш» бўйича:\nбиринчидан, мавзуни шакллантириш, уни тадқиқотчига бириктириш, тасдиқлаш ва мавзуга ўзгартириш киритиш Инновацион ривожланиш вазирлиги, манфаатдор вазирликлар (идоралар) ҳамда тегишли ОТМ ва ИТМ ваколатига киради;\nиккинчидан, ОАК томонидан мавзуга оид ҳеч қандай чеклов ва тўсиқлар қўйилмаган;\nучинчидан, тегишли ОТМ ва ИТМнинг тақдимномаси асосида ОАК томонидан мавзулар фақат рўйхатдан ўтказилиб, «ОАК Бюллетени» журналида эълон қилинади. Таъкидлаш керакки, мавзулар электрон ҳужжат айланиш тизими орқали ОАКга тақдим этилади;\nтўртинчидан, мавзулар ОТМ ва ИТМ кенгашлари қарори билан тасдиқланганидан кейин, тадқиқотчи мавзу ОАК томонидан рўйхатдан ўтказилиши ва эълон қилинишини кутиб турмасдан барча аттестация тадбирларини тўлиқ амалга ошириши мумкин. Масалан, ОТМ кенгаши қарори билан мавзу тасдиқланганидан кейин тадқиқотчи малакавий имтиҳон топшириши мумкин.\nИккинчи хоҳиш: «Мавзуга техник талаб қўйишни бекор қилиш. Ҳозирги талаб бўйича диссертация ишлари мавзуси маълум сондаги сўзлардан ошмаслиги белгиланган. Бу чеклов аксарият ҳолларда диссертация иши мавзусини тўла очиб беришга тўсқинлик қилади».\nМавзу бўйича юқорида келтирилганлардан ташқари, ОАК томонидан диссертация мавзуси маълум сондаги сўзлардан ошмаслиги тўғрисида қоида ёки талаб белгиланмаган.\nУчинчи хоҳиш: «Мавзу ўзгарган ҳолда ОАК бюллетенида эълон қилиш шартларини олиб ташлаш. Умуман олганда, диссертация ишлари мавзулари диссертация иши якунланиб, ҳимояга чиқаётган пайтда ОАК базасига қўйиш учун бериш мақсадга мувофиқ бўлади. Илмий тадқиқот олиб борилаётганда мавзунинг ўзгариб бориши табиий жараён, бунга сунъий тарзда тўсиқ қўйиш – жараёнга салбий таъсир этиши аниқ» бўйича:\nбиринчидан, мавзуни шакллантириш, тасдиқлаш ва мавзуга ўзгартириш киритиш ишлари юқорида таъкидланганидек, Инновацион ривожланиш вазирлиги, манфаатдор вазирликлар (идоралар) ҳамда тегишли ОТМ ва ИТМ ваколатига киради;\nиккинчидан, мавзуларни рўйхатдан ўтказиш (ўзгаришлар киритиш) жараёни ОАК томонидан электрон ҳужжат айланиш тизими орқали амалга оширилади. Амалиётнинг бундай ташкил этилиши илмий жараёнга ҳеч қандай салбий таъсир кўрсатмайди;\nучинчидан, мавзуни ўзгартиришга ОАК эмас, балки биринчи навбатда, тадқиқотчи ва унинг илмий раҳбари (маслаҳатчиси) ташаббус кўрсатади;\nтўртинчидан, ОАК томонидан мавзунинг ўзгаришига ҳеч қандай сунъий тарзда тўсиқ қўйилмаган. Чунки мавзуни ўзгартиришга ОАК ташаббус кўрсатмайди. ОАК тақдим этилган материал билан ишлайди ва унга тўсқинлик қилмайди;\nбешинчидан, маълумки диссертация тадқиқотини олиб бориш учун 3 йил муддат ажратилади. Агарда мавзу 3 йилдан кейин ишнинг ҳимоясидан олдин ОАК базасига қўйилса, шу ўтган давр мобайнида такрор ва параллел мавзуларнинг кўпайишига олиб келади.\nТўртинчи хоҳиш: «Диссертация иши ва автореферати учун қўйилган техник талабларни бекор қилиш. Бу ҳозирги пайтда ОАК томонидан диссертантларга қўйилаётган энг катта тўсиқ ҳисобланади. Ҳозирги талаблар ўта юқори ва кўплари кераксиздир. Мисол учун авторефератдаги мажбурий пунктлар ва уларга ёзиладиган матнлар мазмуни барча диссертация ишларини бир хил қолипга солиш учун ўйлаб топилгандек. Кўплаб ҳолларда ОАК томонидан авторефератга, у қайси фан йўналишидан бўлишидан қатъи назар Ўзбекистондаги илм-фан ривожига йўналтирилган Президент фармонлари, турли қонун ва қарорларни ёзишга мажбурлаш – бу энди шармандали ҳолатдир. Автореферат диссертация иши кириш қисмида тўлиқ такрорланади, бу талаб диссертантга асосий иш мазмунини ёритишда халақит беради» бўйича:\nбиринчидан, барча илмий ҳисоботлар ва нашр ишларига, жумладан ОАК ҳам тегишли ҳужжатларни расмийлаштиришга техник талаблар қўйилган. Диссертация ва авторефератга қўйилган техник талаблар тадқиқот натижаларини тўғри расмийлаштиришга, олинган илмий натижаларнинг аниқ ва лўнда, матн равон ва тизимли баён этилишига хизмат қилади. Мазкур техник талаблар диссертантларга қўйилаётган тўсиқ эмас, балки диссертация мазмунини тўлиқ ва сифатли акс эттиришга хизмат қилади;\nиккинчидан, автореферат ва диссертацияни расмийлаштиришнинг техник талаблари манфаатдор вазирлик ва идоралар билан келишилгандан кейин тасдиқланган;\nучинчидан, автореферат 2 қисмдан иборат бўлиб (кириш ва асосий қисм), ушбу жараёнда умумий маълумотлар берувчи авторефератнинг 1-қисмида (6–8 варақ) мавзунинг долзарблиги ва зарурати, устувор йўналишларга мослиги, илмий тадқиқот ишлари режаси билан боғлиқлиги, илмий тадқиқотлар шарҳи ҳамда тадқиқотнинг объекти, предмети, мақсади, илмий янгилиги, жорий қилиниши масалалари тўғрисида умумий тарзда маълумот берилади. Шунинг учун автореферат ва диссертациянинг кириш қисми бир-бири билан айнандир. Бу ҳолат диссертациянинг асосий мазмунини ёритишга халақит бермайди;\nтўртинчидан, авторефератда директив ҳужжатларнинг келтирилиши, ушбу ҳужжатларда иқтисодиёт тармоқлари ва ижтимоий соҳаларни ривожлантириш бўйича белгиланган вазифаларни ҳал этиш юзасидан тегишли равишда тадқиқотда ишлаб чиқилган таклиф ва тавсияларнинг мавжудлиги кўрсатилади.\nБешинчи хоҳиш: «ОАК томонидан илмий даража олиш учун қўйилган талабларга илмий кенгаш, экспертлар кенгаши томонидан қўшимчалар қўшиш имкониятини тўхтатиш. Бу имкониятдан аксарият ҳолларда кенгаш аъзолари, экспертлар ўз қарашларини сингдириш учун фойдаланиши кўпчиликка маълум. Бу ерда инсон факторига йўл қўйиш ғоят хатарли. Ҳатто айрим ҳолатларда коррупция учун яхши имкониятлар яратиши мумкин» бўйича:\nОАК, илмий кенгашлар ва экспертлар кенгашлари ўз фаолиятини тегишли норматив-ҳуқуқий ҳужжатлар талаблари асосида ташкил этади.\nМаълумот учун, агарда шундай ҳолатлар мавжуд бўлса, уларни аниқ ҳолда ОАКга ёки коррупция ҳолатлари бўлса, тегишли ҳуқуқни муҳофаза қилиш идораларига маълум қилиш керак.\nМақолада «ОАК томонидан тасдиқланган илмий журналлар рўйхати ҳозирги пайтда йилда бир марта тасдиқланади. Ваҳоланки, ҳозирги тасдиқланган рўйхат қўл учида қилингани яққол билинади. Чунки, ундан дунё тан олган илмий базаларга киритилган журналларнинг туриши кўзланган мақсадга мутлақо мувофиқ эмас», деб таъкидланган.\nбиринчидан, ОТМ, ИТМ ва тегишли ташкилотлар томонидан соҳанинг етакчи олим-мутахассисларини жалб қилган ҳолда фан йўналишлари бўйича нуфузли илмий нашрларни рўйхатга киритиш (чиқариш) юзасидан тавсиялар ишлаб чиқилади. Масалан, физика-математика фанлари бўйича Рўйхатга киритилган илмий нашрлар Математика институти, Ўзбекистон Миллий университети каби нуфузли даргоҳлар, шунингдек мазкур йўналишда фаолият олиб бораётган илмий кенгашлар томонидан тавсия этилган;\nиккинчидан, мазкур Рўйхат ОТМ, ИТМ ва ташкилотлар тавсиялари асосида шакллантирилиб, ОАК томонидан расмийлаштирилади. Шунинг учун ушбу Рўйхат фақат ОАК томонидан тузилади деб ўйлаш керак эмас;\nучинчидан, рўйхатнинг 3-бетида (ярим саҳифада) халқаро миқёсда фаолият кўрсатадиган илмий нашрлар ёки маълумотлар базасига киритилган 43та тизим келтирилган. Мазкур тизимда импакт-факторга эга бўлган нуфузли журналлар мавжуд бўлиб, уларда чоп этилган мақолалар Рўйхатга киритилган илмий журналларда чоп этилган мақолалар сифатида тўғридан-тўғри қабул қилинади;\nтўртинчидан, Рўйхат қотиб қолган ҳужжат эмас, у доимий янгилаб борилади. Масалан, 2019 йилнинг биринчи чорагида 3та илмий нашр рўйхатга киритилди;\nбешинчидан, агарда Рўйхатга тегишли илмий нашрни киритиш ёки чиқариш таклифи бўлса, уни тегишли равишда ОТМ ёки ИТМ орқали тақдим этиш мумкин.\nМақолада «Бизга қандай ОАК керак?» деган фикрлар бўйича:\nБиринчи фикр: «ОАК диссертация ишларининг мавзуларини тасдиқлаб, уни координация қилиши керак эмас. Диссертация ишлари ҳимояга тайёр бўлган ҳолда мавзуларнинг охирги версияси Д.И. бажарилган ташкилот томонидан маълум расмий жараёндан ўтказилиб, ОАКнинг махсус базасига киритиш учун берилиши керак, холос. Бу база онлайн тарзда барча учун очиқ бўлиши шарт» бўйича:\nбиринчидан, юқорида таъкидланганидек, мавзуни шакллантириш, уни тадқиқотчига бириктириш, тасдиқлаш ва мавзуга ўзгартириш киритиш Инновацион ривожланиш вазирлиги, манфаатдор вазирликлар (идоралар) ҳамда тегишли олий таълим (ОТМ) ва илмий-тадқиқот муассасалари (ИТМ) ваколатига киради;\nиккинчидан, ОАК мавзуларни координация қилмайди, чунки мавзулар ОТМ ва ИТМ қарори билан тасдиқланганидан кейин рўйхатдан ўтказиш учун ОАКга тақдим этилади;\nучинчидан, мавзуларни эълон қилиб бориш тегишли ташкилотлар ва тадқиқотчиларга муҳим ахборот базаси сифатида хизмат қилади.\nИккинчи фикр: «ОАК диссертация иши расмий ҳимоя қилинмагунга қадар жараёнга аралашмаслиги керак. ОАКнинг иши диссертация расмий ҳимоясидан кейин, керакли ҳужжатлар тақдим этилган ҳолда уни халқаро миқёсда экспертизадан ўтказишга киришса бўлади. Диссертацияни плагиатга текшириш, илмий натижаларнинг тўғрилиги ва талаб қилинаётган илмий даража учун мослиги халқаро миқёсда анонимликни таъминлаган ҳолда амалга оширилиши лозим. Бунга сарфланадиган маблағлар ОАК ихтиёрида кераклича мавжуд бўлиши назарда тутилади. Диссертация иши ОАК томонидан экспертизадан муваффақиятли ўтган тақдирда тегишли диплом, акс ҳолда қонуний тарзда апелляция жараёни ўтказилиб, якуний қарор салбий бўлса, тегишли ҳужжат тақдим этилиб, ҳар иккала ҳолатда ҳам ОАК базасида диссертация иши бўйича тўла маълумот киритилиши кўзда тутилиши керак» бўйича:\nбиринчидан, диссертация ҳимояси асосида аттестация иши ОАКга тақдим этилгунга қадар ОАК илмий экспертиза жараёнига умуман аралашмайди;\nиккинчидан, бугунги кунда халқаро андозаларга мувофиқ ҳолда экспертиза жараёни ОАК томонидан ёпиқ ҳолда ўтказилиши таъминланади;\nучинчидан, тегишли норматив-ҳуқуқий ҳужжатларга мувофиқ ишни ҳимояга қабул қилиш тўғрисида қарор қабул қилингандан сўнг Илмий кенгаш диссертация ҳимояси тўғрисида веб-сайтда эълон бериш учун ОАКга тегишли ҳужжатларни тақдим этади. Бу жараёнда ҳужжатлар фақат меъёрий-техник экспертизадан ўтказилади (ҳужжатларни расмийлаштириш, малакавий имтиҳонлар топширилгани ва муддати каби масалалар). Бу жараёнда диссертация ва авторефератда кўчирмачилик (плагиат) ҳолатини аниқлашнинг электрон экспертизаси ташкил қилинади. Кўчирмачилик (плагиат) аниқланган тақдирда, ҳужжатлар илмий кенгашга қайтарилади. Ишнинг илмий экспертизаси диссертация ҳимоясидан кейин ўрнатилган тартибда соҳанинг мутахассис-олимлари томонидан амалга оширилади.\nУчинчи фикр: «ОАК экспертизасидан салбий натижа олган диссертация ишини тақдим қилган илмий кенгашни алоҳида назоратга олиш, агар бу ҳол қайтарилса, бу кенгашни ёпиш ваколати ҳам ОАКда бўлиши мақсадга мувофиқ» бўйича:\nАмалдаги низомларда мазкур масала кўзда тутилган. Масалан, «Илмий даражалар берувчи илмий кенгаш тўғрисидаги низом»да илмий кенгаш фаолияти ОАК қарори асосида қуйидаги ҳолларда 6 ойгача тўхтатиб турилиши белгиланган: илмий кенгаш томонидан талабларига жавоб бермайдиган диссертация ҳимоялари ўтказилганда; илмий кенгаш фаолияти давомида ҳимоя қилинган иккита диссертацияга ОАК томонидан рад жавоби берилганда; илмий кенгаш томонидан диссертация ҳимоясини ўтказиш тартиби сурункасига икки марта бузилганда.\nТўртинчи фикр: «ОАК веб-сайтида Ўзбекистонда илмий даража, илмий унвонларни олиш учун қўйилган талаблар тўла ҳолда турли асосий тилларда мавжуд бўлиши лозим. Ихтиёрий одам, мисол учун Ўзбекистонда берилган илмий даражани тақдим этган ходимни ишга олувчи чет эл университети масъули, ОАК сайтидан илмий даражани олиш талаблари, даража эгаси, унинг диссертация иши ҳақида тўла маълумотни шу сайтдан топа олиши зарур. Илмий даражанинг ҳақиқийлигини текшириш бўйича қилинган ҳар қандай мурожаатга ОАК тезкор тартибда жавоб беришини йўлга қўйиш ҳам долзарб масалалардан бири» бўйича:\nбиринчидан, ОАК веб-сайтида уч (ўзбек, рус ва инглиз) тилда «Илмий даражалар берувчи илмий кенгаш тўғрисидаги низом», «Илмий даражалар бериш тартиби тўғрисидаги низом», «Илмий унвонлар бериш тартиби тўғри-сидаги низом», «Малакавий имтиҳонларни ўтказиш тартиби тўғрисидаги низом», «Эксперт кенгаши тўғрисидаги низом» жойлаштирилган;\nиккинчидан, «ОАК Бюллетени» журналида тегишли илмий даражаларда тасдиқланганлар тўғрисидаги маълумотлар мунтазам эълон қилиб борилади. Бундан ташқари, бугунги кунда ОАК веб-сайтининг янги версияси ишлаб чиқилиб, апрель ойида ишга туширилади. Мазкур веб-сайтга «ОАК Бюллетени» журналининг барча сонлари жойлаштирилади.\nБешинчи фикр: «Бу таклиф ОАКнинг илмий журналлар рўйхатига оид бўлиб, унга айнан халқаро тан олинган илмий базаларга турли сабабларга кўра кирмаган, лекин ОАК қўйган талабларга жавоб бера оладиган журналлар илмий кенгаш, соҳалар бўйича экспертлар томонидан тавсия қилиниб тузилган бўлиши керак. Бу рўйхат қўшиш учун келган таклиф тегишли тарзда кўриб чиқилиб, исталган пайтда янгиланиши мумкин бўлиши керак. ОАК сайтидан бу рўйхатдан керакли журнал жой олгани, оммалашганини билиш мураккаб жараён эмас» бўйича:\nбиринчидан, юқорида таъкидланганидек, илмий нашрларни ва халқаро тан олинган илмий базаларни рўйхатга киритиш (чиқариш) ОТМ, ИТМ ва тегишли ташкилотлар томонидан тавсия этилади. Мазкур рўйхат уларнинг тавсиялари асосида шакллантирилиб, ОАК томонидан расмийлаштирилади. Юқорида қайд этилганидек, рўйхат қотиб қолган ҳужжат эмас, у доимий равишда янгиланиб, тўлдириб борилади (масалан, 2019 йилнинг биринчи чорагида 3та илмий журнал рўйхатга киритилди);\nиккинчидан, ОТМ, ИТМ томонидан халқаро тан олинган илмий базалар тавсия этилса, уни 2019 йилда ҳам рўйхатга киритиш мумкин.\nОлтинчи фикр: «Илмий даража бериш борасида илмий кенгашлар ваколатини ошириш, шу билан бирга, инсон фактори туфайли қўшимча талаблар қўйилмаслигининг олдини олиш учун аниқ механизм ишлаб чиқилиши керак. Илмий кенгаш фаолиятини маълум молиявий тўловлар асосида жамоатчилик асосида юргизиш» бўйича:\nбиринчидан, амалга оширилаётган ўзгаришлар доирасида ОАК томонидан илмий кенгашлар ваколатини кенгайтириш бўйича таклифлар ишлаб чиқилган. Мазкур таклифлар муҳокама учун Интернет тармоғида яқин кунларда эълон қилинади ва ОТМ ва ИТМда муҳокамаси уюштирилади.\nиккинчидан, инсон фактори туфайли қўшимча талаблар қўйишнинг олдини олиш бўйича мақсадли тадбирлар амалга оширилган ва оширилмоқда. Агарда Сизда ҳам таклиф бўлса, уни Ўзбекистон Миллий университети ва Математика институти ҳузуридаги илмий кенгашда муҳокама қилишга тайёрмиз;\nучинчидан, бугунги кунда ҳам илмий кенгашлар жамоатчилик асосида фаолият кўрсатади;\nтўртинчидан, илмий кенгаш фаолиятини маълум молиявий тўловлар асосида юритиш мақсадга мувофиқ эмас.\nЕттинчидан фикр: «Мамлакатда бир табақали илмий даража «Фалсафа доктори» (PhD) даражаси жорий этилганидан сўнг, илмий кенгашларни илмий тадқиқот институтлари, илмий марказлар, университетларда очиш мақсадга мувофиқ бўлади. Докторантурага қабул, ундаги ички жараёнлар ҳар бир муассасанинг ўзига ҳавола этилиши керак. Илмий кенгашлар диссертация иши тайёр бўлган ҳолда расмий мурожаат қилингач, тақдим этилган иш бўйича экспертиза ва якуний ҳолда диссертация ҳимоясини ўтказиши кўзда тутилади. Бу жараён ҳам имкон қадар қоғозбозлик, инсон факторидан йироқ ҳолда, аниқ кўрсатилган механизм бўйича амалга оширилишини таъминлаш керак» бўйича:\nбиринчидан, табиатда ва жамиятда ҳар қандай ривожланиш эволюцион хусусиятга эга. Шу жиҳатдан ҳам илмий даражаларни икки поғонали тизим асосида амалга ошириш энг кўп самара бериши тажрибадан маълум. Мисол тариқасида, Англия таълим вазири Жастина Гриннинг интервьюсини келтириш мумкин. Унга кўра, бугунги кунда Англияда умумий ўрта таълим соҳасида ислоҳотлар якунига етказилиб, унинг натижаларига ижобий баҳо берилган. Энди, жумладан олий ўқув юртидан кейинги таълим икки поғонали тизимини жорий этиш юзасидан фикр билдирилган;\nиккинчидан, Ўзбекистон Республикаси Президентининг 2017 йил 16 февралдаги ПФ–4958-сон Фармони асосида 2017 йилнинг 1 июлидан бошлаб фалсафа доктори (PhD) ва фан доктори (DSc) илмий даражаларини беришни назарда тутувчи олий ўқув юртидан кейинги таълимнинг икки поғонали тизими жорий қилинди. Мазкур тизим жорий қилиниши натижасида, жумладан кейинги икки йил ичида 1136 нафар иқтидорли ёш тадқиқотчининг диссертация ҳимоясигаимкон яратилди;\nучинчидан, бугунги кунда низом талабларига мувофиқ, илмий кенгашлар ОТМ ва ИТМ ҳузурида тузилади;\nтўртинчидан, илмий кенгашларнинг ОТМ ва ИТМ ваколатида бўлиш масаласи Интернет тармоғида (2018 й.) ҳамда турли даражаларда муҳокама қилиниб, мазкур масалани бугунги кунда амалга ошириш мақсадга мувофиқ эмаслиги юзасидан асосланган хулосалар қилинган.\nЭркин Каримовнинг «Ахборот агентлигига нега илмий нашрлар мақоми берилди? ОАК раҳбариятига саволлар» сарлавҳали иккинчи мақоласи Kun.uz сайтида эълон қилинди.\nБиринчи фикр: «Ўзбекистон Миллий ахборот агентлиги Веб-сайти ахборот таҳририяти фан бўлимини рўйхатга киритиш» бўйича:\nбиринчидан, ЎзА расмий оммавий ахборот востаси ҳисобланади. Мазкур агентликда ўз соҳасининг юқори малакали мутахассислари фаолият кўрсатиб келмоқда. Бу ўз навбатида Агентликка тақдим этилган материалларни юқори профессионал даражада кўриб чиқиш ва объектив баҳо беришни таъминловчи муҳим омил ҳисобланади;\nиккинчидан, ЎзА мамлакатимизнинг етакчи илмий марказлари, жумладан Фанлар академияси тизимидаги ва бошқа илмий-тадқиқот муассасалари билан самарали ҳамкорликни йўлга қўйган. Хусусан, Агентлик Веб-сайтида ахборот таҳририяти фан бўлимида турли соҳаларга оиддолзарб илмий мақолалар саккиз тилда мунтазам чоп этиб келинмоқда;\nучинчидан, тегишли фан тармоқлари бўйича фан доктори илмий даражасига эга таркибдан иборат таҳририят мавжуд, ЎзА Веб-сайтида ахборот таҳририяти фан бўлимида чоп этилаётган илмий мақолалар Фанлар академияси тизимидаги ва бошқа илмий-тадқиқот муассасаларида фаолият кўрсатаётган етакчи олим-мутахассислар тақризлари ижобий бўлган ҳолдагина чоп этилади;\nтўртинчидан, табиий равишда қоғоз шаклида чоп этиладиган илмий нашрлар бир йилда 6та сонгача чоп этилади. Бунда тадқиқотчилар ўз мақолаларининг чоп этилишини 3-10 ой кутишлари керак. ЎзА Веб-сайтида ахборот таҳририяти фан бўлимида илмий мақолларни чоп этишда эса бу муддат бир неча бор қисқаради. Шулар билан бир қаторда, қоғоз шаклида чоп этиладиган нашрлар адади асосан 300-1000 нусхани ташкил этган ҳолда ЎзА томонидан чоп этиладиган илмий мақолалар тегишли муддатда жуда катта аудиторияга етказилади.\nИккинчи фикр: «Диссертация ҳимояси тўғрисидаги маълумотларни ОАВда эълон қилиш ҳуқуқини ЎзА бериш» бўйича:\nбиринчидан, ЎзА расмий оммавий ахборот воситаси ҳисобланади. Шу жиҳатдан унга бундай ҳуқуқ амалдаги норматив-ҳуқуқий ҳужжатга мувофиқ берилган;\nиккинчидан, илмий кенгаш эълонни ўз хоҳишига қараб, масалан «Маърифат» газетаси ёки ЎзАда эълон қилиши мумкин;\nучинчидан, диссертация ҳимояси тўғрисидаги маълумотларни ОАВда эълон қилиш ҳуқуқинингЎзАга ҳам берилиши илмий кенгаш ва тадқиқотчи учун қулайлик яратади.\nМақолада келтирилган (қандайдир коррупцион схема, бонуслар) гумонлар тўғрисида:\nбиринчидан, ОАК, Ўзбекистон Миллий ахборот агентлиги, «Маърифат» газетаси ҳамда эксперт кенгашлари ва илмий даражалар берувчи илмий кенгашлар аъзолари, шунингдек аттестация жараёнида иштирок этаётган бошқа масъуллар ҳалол, виждонли ва масъулиятли ходимлардир;\nиккинчидан, ОАК бошқа ташкилотлар, жумладан диссертация ҳимояси тўғрисидаги маълумотларни ОАВда эълон қилиш ҳуқуқи берилган ташкилотларнинг ички ишларига, ҳисоб-китобларига умуман аралашмайди.\nМаълумот: ОАК томонидан аттестация жараёнини оптималлаштириш, бюрократик жараёнларни бартараф этиш юзасидан мақсадли чора-тадбирлар амалга оширилган ва оширилиб келинмоқда, жумладан:\n1) илмий даражалар берувчи илмий кенгашларда докторлик диссертациясини ҳимоя қилган барча талабгорларни ОАКга таклиф қилиб, савол-жавоб ўтказиш амалиёти бекор қилинди;\n2) илмий даражалар берувчи илмий кенгашда диссертацияни экспертиза қилувчи бюрократик бўғин бўлган илмий кенгашнинг эксперт комиссияси тугатилди;\n3) илмий даража ва илмий унвонлар олиш бўйича ОАКга тақдим этиладиган ҳужжатлар сони ўртача ҳисобда 43 фоизга ва уларни қабул қилиш вақти 83 фоиз га қисқартирилди;\n4) диссертацияни илмий кенгашда ва ОАКда кўриб чиқиш ва ҳимояни ташкил этиш муддатлари қисқартирилди, жумладан ОАК веб-сайтида диссертация ҳимояси тўғрисидаги маълумотлар эълон берилган кундан бошлаб диссертация ҳимоясини ўтказиш 90 кундан 40 кунга туширилди, автореферат тарқатилгандан кейин ҳимояни ташкил этиш муддати 1 ойдан 12 кунгача қисқартирилди;\n5) малакавий имтиҳонлар таркиби оптималлаштирилиб, 3та малакавий имтиҳон ўрнига 2та (ихтисослик ва чет тили) имтиҳон топширилиши белгиланди ва барча қўшимча малакавий имтиҳонлар бекор қилинди;\n6) чет тилларни ўрганиш халқаро ва миллий тизими амалиётини эътиборга олган ҳолда IELTS (ўртача балли камида 5,5), TOEFL (РВТ) (567 баллдан кам бўлмаган), TOEFL (iBT) (87 баллдан кам бўлмаган) ҳамда В2 даражадан паст бўлмаган CEFR, Test DaF (Test Deutsch als Fremdsprache fur auslandische Studienbewerber), GOETHE-ZERTIFIKAT, DALF (Diplome approfondi de langue francaise) ва Давлат тест марказининг малакавий сертификатига эга бўлган изланувчиларни мазкур ҳужжатларнинг амал қилиш муддати давомида чет тили бўйича малакавий имтиҳонни топширишдан озод этилиши бўйича янги қоида киритилди;\n7) малакавий имтиҳонларни топшириш учун изланувчиларнинг диссертация мавзулари ОАКда рўйхатдан ўтказилган бўлиши ҳамда веб-сайт ва «ОАК Бюллетени»да эълон қилиниши кераклиги талаби бекор қилинди.\nБугунги кунда олий малакали илмий ва илмий-педагог кадрлар аттестацияси ва ОАК фаолиятини такомиллаштириш бўйича қатор таклифлар ишлаб чиқилган бўлиб, улар таркибида, жумладан қуйидагиларни таъкидлаб ўтиш мумкин:\nталабгорларни бевосита «доцент», «катта илмий ходим» ва «профессор» илмий унвонларида тасдиқлаш ваколатини ОТМ ва ИТМга бериш;\nОТМ ва ИТМга малакавий имтиҳонларни ташкил этиш ваколатини бериш;\nилмий унвонлар ва илмий даражалар бўйича аттестация ҳужжатларини электрон тизим асосида қабул қилиш (чиқариш) тизимини йўлга қўйиш.\nОАК томонидан мунтазам равишда жойларда илмий жамоатчилик ва тадқиқотчилар билан учрашувлар ўтказиш амалиёти йўлга қўйилган. Мазкур учрашувларда барча саволларга тушунтиришлар берилади, муаммоли масалалар жойида ҳал этилади ва аттестация жараёнига оид таклиф ва тавсиялар муҳокамаси амалга оширилади. Масалан, 2019 йилнинг биринчи чорагида Қорақалпоғистон Республикаси, вилоятлар ва Тошкент шаҳрида жойлашган олий таълим ва илмий-тадқиқот муассасаларида 1601 нафар илмий жамоатчилик вакиллари билан учрашув ўтказилиб, унда 467та саволга тушунтиришлар берилди ва 150 нафар тадқиқотчига жойида услубий ёрдам кўрсатилди.\nСизда яна таклифлар бўлса, уларнинг муҳокамасини Сиз фаолият кўрсатаётган муассаса ҳузурида тузилган (ЎзМУ, Математика институти) илмий даражалар берувчи илмий кенгашда ташкил этиш мумкин.\nИлмий жамоатчиликка, тадқиқотчиларга, Э.Каримовга узоқ умр, сиҳат-саломатлик ва илмий ишларида муваффақиятлар тилаймиз.\nДиссертацияда ва авторефератда ортиқча талаблар жуда кўп,нима учун диссертация ва авторефератларга сиёсат кўп аралаштирилаяпди, мустақил илмий тадқиқотчига илмий раҳбарнинг умуман кераги йўқ деб ўйлайман, сабаби ҳозирги илмий раҳбарлар ўзида саводи йўқ, иккинчидан улар ўзлари катта пора ҳисобига фан доктиори бўлганлар улар шунинг учун пора талаб қилади, менимча битта сайт очилиши мақсадга муофиқ бўлади деб ўйлайман, ҳеч қандай илмий раҳбарнинг кераги йўқ, мен 15 йилдан буён ҳимоя қила олмаяпман, илмий раҳбарим доимий тўсиқлик қилади,\nМен яна бир нарсани айтиб ўтмоқчиман, илмий советларнинг ҳам кераги йўқ деб ўйлайман, илмий советлар хоҳласа ишни ўтказади, ҳаттоки кўчирма бўлса ҳам аммо тўғри ҳалол чиқаётганларга ўрин йўқ, кераги бўлмаган нарсалардан камчилик топиб қайтариб тураверадилар, илмий советлар бир-бири билан алоқадор агар биттаси қабул қилмаса бошқалари ҳам қабул қилмайдилар, сабаби олдинги совет кейингисига диссертант тўғрисида ахборот бериб қайтатиришга ундайдилар. Менимча сайт очилиб дунё миқёсида очиқ мулоқатга чиқарилиши мақсадга муофиқ бўлади.\nNext story Диққат, танлов! “Олтин қалам” ХIV миллий мукофоти\nPrevious story Кимнинг маоши қанча?..


АТП Эрдўғанга ўз сафига қайтишни таклиф қилади\n16:27 / 18.04.2017\nТуркия бош вазири Бинали Йилдирим мухолифатни референдум натижаларини тан олишга чақирди. Шу билан бирга у референдумнинг расмий натижалари эълон қилинганидан кейин Адолат ва тараққиёт партияси (АТП) президент Эрдўғанни ўз сафига таклиф қилишини таъкидлади. Бу ҳақида Daily Sabah нашри хабар берди.\nЙилдирим ўз партиясининг парламент гуруҳи мажлисида иштирок этар экан, Туркия бундан буён фақат олдинга қадам ташлашини маълум қилди. У мухолифатни халқ хоҳишини ҳурмат қилишга чақирди. У турк халқи референдумда ўз танловини амалга ошириб бўлгани ва дебатлар тугаганини қайд этди.\n"АТП расмий натижалар эълон қилинганидан кейин ўз асосчиси (Ражаб Тоййиб Эрдўған)ни партияга қайтишга таклиф қилади", - деди Йилдирим.\nЯкшанба кунги референдум Эрдўған президентлик бошқаруви тарафдорларининг 51,41 фоизлик ғалабасига олиб келди.\nТуркия партия Биноли Йилдирим АТП


Слободан Милошевич хаста бўлгани туфайли 2 ҳафта танафусга чиқилганидан кейин бугун собиқ Югославия президентининг суд иши қайта бошланди.\n24 январ 2021, Тошкент вақти: 09:00\nиюл 02, 2002\nИлгарироқ БМТ трибунали матбуот вакили Милошевич шамоллаб қолганини айтган эди. Феврал ойи бошидан бери Милошевичнинг хасталиги сабабли суд иши бир неча марта кечиктирилди. Милошевич Хорватия, Босния ва Косово урушлари мобайнида қирғин-баротлар содир этилгани учун суд қилинмоқда. У Хаага яқинидаги БМТнинг уруш жиноятлари бўйича трибуналида ушлаб турилмоқда.


“Тезлик учун бонус”: Assalom Sohil'дан ажойиб кўклам туҳфалари - UzNews.uz\n26 марта, 12:59 207 0\n“Тезлик учун бонус”: Assalom Sohil'дан ажойиб кўклам туҳфалари\nGolden House Assalom Sohil'нинг бўлажак аҳолисига улар орзу қилган хонадонни харид қилишлари учун янада кўпроқ имкониятларни тақдим этади.\nЖорий йилнинг баҳор фаслида Assalom Sohil ТЖМ ўзининг иккинчи босқичда қуриб битказилган биноларини фойдаланишга топширади. Мазкур ТЖМ ўзини ҳар томонлама манфаатли — қулай, замонавий, экологик тоза, хавфсиз ва шу билан бирга, хонадонлари мақбул лойиҳа сифатида намоён эта олди. Баҳор айёмлари арафасида Golden House Assalom Sohil'нинг бўлажак аҳолисига улар орзу қилган хонадонни харид қилишлари учун янада кўпроқ имкониятларни тақдим этади. Айни дамда “Тезлик учун бонус” акцияси амал қилмоқда ва унинг доирасида янада кўпроқ чегирмалар тақдим этилади!\nAssalom Sohil фахр ифтихор ила “шаҳар ичида шаҳар” деган юксак мақомга муносиб деб топилгандир. Янги хонадон харид қилиш орқали, албатта, сиз пойтахтдаги бошқа нарсалардан ажралиб қолмайсиз, бироқ айнан сизнинг янги ва шинам уйингиз эндиликда алоҳида болалар боғчаси, фарзандларингиз учун мактаб ва ҳаттоки ўз савдо марказига эгалиги шахсий қулайлик оламингизга айланади. Эндиликда кўнгилдагидек хордиқ чиқариш ва харид қилиш учун шаҳарнинг бошқа чеккасига боришингиз шарт эмас.\nМазкур турар жой мажмуаси кўплаб афзалликларга эгадир. Биринчиси, қулай ва экологик жиҳатдан тоза ҳудудда жойлашганлиги. Мажмуа бежиз “соҳил” сўзи билан номланмаган. Зеро мажмуанинг айрим хонадонлари деразасидан манзарали соҳил бўйи акс этиб туради. Ён-атроф эса ям-яшил боғ, болалар ўйин майдончалари, югуриш ва велосипед йўлаклари, шунингдек, кишилар ўтириб ҳордиқ чиқаришлари учун махсус скамейкалар билан жиҳозланган бўлади. Бир қадам нарида эса ажойиб мевали боғ бўлиб, келгусида ушбу маскан сиз учун шаҳар шовқинидан узоқлашиш ва фарзандларингиз билан мароқли ҳордиқ чиқаришингизда севимли масканга айланиши учун ажойиб имкониятдир.\nХаридорлар учун иккинчи муҳим афзалликлардан бири шундаки, Assalom Sohil турар жой мажмуасидаги барча хонадонлар тайёр таъмирланган ҳолатда фойдаланишга топширилади. Боиси, бу ерда дастлабки қурилиш ишлари билан боғлиқ бўлган чора-тадбирлар аллақачон амалга оширилган бўлади. Жумладан, кириш ва ички хоналар эшиклари ўрнатилиб, поллар ётқизилган хожатхона ва ҳаммом трубалари ва сантехника ҳам тайёр ҳолга келтирилиб, электр симлари ҳам тортилган бўлади. Сиз эса шунчаки янги хонадонга мебель ва маиший буюмларингиз билан кўчиб келишингиз керак бўлади.\nМажмуанинг эътирофга лойиқ учинчи афзаллиги — бу Assalom Sohil қурилаётган ҳудуд шаҳар марказига яқин жойлашганидадир. Бу ерда ижтимоий ва транспорт инфратузилмаси анча ривожланган. Бундан ташқари, шу атрофда пойтахтдаги энг қадимий бозорлардан бири (“Рисовий”), супермаркет, кафе ва ресторанлар, болалар мусиқа ва санъат мактаби, Фурқат номидаги музли майдончали боғ ва аквапарк ҳамда яқинда реконструкциядан чиқарилган И. Каримов номидаги масжид ҳам жойлашган.\nAssalom Sohil фойдасига яна бир муҳим тўртинчи афзаллик — хонадонларнинг мақбул нархидан тортиб, ипотека ва бошқа усулларда тўловни амалга оширишдаги бир қатор қулайликлар каби манфаатли таклифлар мавжудлигидир. Бошқача қилиб айтганда, Golden House ўз мижозларига хонадонларни харид қилишларида тез-тез ёқимли чегирмалар тақдим этиб туришини ҳисобга олганда, мазкур мажмуадан хонадон соҳиби бўлиш мижозлар учун энг фойдали бўлади.\nЮқорида айтганимиздек, айнан ҳозир ҳам Golden House компанияси томонидан “Тезлик учун бонус!” акцияси ўтказилмоқда. Ушбу акцияга кўра, турар жой мажмуасидаги хонадонлар қўшимча чегирмалар билан сотувга қўйилган. Аммо бу ҳали ҳаммаси эмас — умумий қиймати 18 миллион сўмдан зиёд бўлган ажойиб ошхона гарнитурининг тақдим этилиши гўзал аёлларимиз учун ажойиб баҳорий туҳфа бўлади. Демак, Assalom Sohil'нинг шиорини нафақат “Киринг ва яшанг!”, Балки “Киринг ва барчаси муҳайё!” деб ҳам номлашимиз мумкин. Сиз ошхона мажмуасининг эргономикасини, унинг қулайлиги, хавфсизлиги ва фойдаланишдаги бир қатор имтиёзларини муносиб баҳолашингиз мумкин. Энг қувонарлиси — барча хонимларни Golden House савдо офисларида ёқимли совғалар кутмоқда.\nGolden House компаниясининг ушбу ажойиб акциялардан унумли фойдаланишга шошилинг. Зеро, баҳорнинг янгиланиш даври орзунгиздаги хонадонни харид қилишнинг энг қулай вақтидир.\n22 апреля, 12:16 707 0\n22 апреля, 15:23 702 0\n22 Апреля, Четверг 702 0


Москвада ўзбекистонлик ва арманистонлик мигрантлар иштирокида оммавий муштлашув юз берди\n16:58 / 02.08.2017\nЯнги Москвада икки қурувчилар бригадаси ўртасидаги оммавий муштлашувда олти киши жароҳат олди. Бу ҳақда РИА Новости Москва шаҳри ИИБга асосан хабар берди.\nРИА Новости’га ҳуқуқни муҳофаза қилувчи идорадаги манбанинг аввалроқ хабар беришича, Ўзбекистон ва Арманистондан бўлган тахминан 40 нафар мигрант-қурувчи янги Москвада жойлашган Коммунаркадаги қурилиш майдонида муштлашиб кетган. Унинг сўзларига кўра, муштлашув чоғида катта болға, белкурак ва арматурадан фойдаланилган.\n"Воқеа жойига етиб келган полиция ходимларининг аниқлашича, қурилиш объектининг икки бригадаси ўртасида можаро юз берган бўлиб, унинг давомида иштирокчилар бир-бирларига тан жароҳатлари етказишган. Натижада олти фуқаро тан жароҳатларини олди ҳамда шифохонага олиб кетилди", - деган агентлик суҳбатдоши.\nУнинг сўзларига кўра, можаро ишчилардан бири томдан чиқинди ташлашни бошлагани туфайли юз берган. Шунингдек, полициядан хабар беришларича, ушбу ҳолат бўйича безорилик моддаси билан жиноят иши қўзғатилди.


2003 йилнинг 9 апрелида Саддам Ҳусайннинг ҳайкали бузиб ташланиши воқеалари\n22:33 / 09.04.2017\n14 йил аввал, 2003 йил 9 апрелда АҚШ армияси Бағдодга кириб, ироқликлар билан бирга Саддам Ҳусайнга Ал-Фирдавс майдонида ўрнатилган ҳайкални бузиб ташлаган.\nҲайкалнинг бузилиши қуйидагича кечган. Денгиз пиёда аскарларидан бири ҳайкал бошига АҚШ байроғини илиб қўйган. Бундан кейин ҳайкал арқонлар билан ўраб чиқилиб, оломоннинг ҳайқириғи остида кранда тортиб ағдарилган.\nСаддам Ҳусайннинг юртдошлари олдидаги сўнгги чиқиши АҚШ қўшинлари Бағдодга кириб келган сана билан белгиланган. Ҳусайн бу нутқини Бағдод шимолидаги бункер ёнида сўзлаган.\n2003 йил 12 апрелда Бағдод учун кураш шаҳарнинг АҚШ қўшинлари томонидан тўлиқ олиниши билан якунланган. Ҳусайн тузуми ва етакчи "Баас" партияси ағдарилган.\nШу воқелардан 13 йил ўтгач бир вақтлар Ҳусайн учун мотоциклларни таъмирлаган Кадим ал-Жабурий "Би-би-си" телеканалига ўша воқеалар ҳақида сўзлаб берган. Унинг айтишича, ал-Жабурийнинг оиласидаги 15 кишидан 14 нафари Ҳусайн тузуми вақтида жазоланган. Кадимнинг ўзи ҳам 1,5 йил турмада ўтириб чиққан.\nАйнан Кадим Ҳусайннинг ҳайкали бузиб ташланиши вақтида жон ачиғида ҳайкалнинг асосига босқон билан зарбалар берган. У бир ҳарбийга АҚШ байроғи ўрнига илиб қўйиш учун Ироқ байроғини берган. Кадимнинг айтишича, кейинроқ у АҚШнинг собиқ президенти Жорж Буш ва Буюк Британиянинг собиқ бош вазири Тони Блэр ёлғончи эканликларини англаб етган: улар Ироқни тиклашмаган, улар уни ер билан битта қилишган.\n"Мен шу ҳайкалдан қолган пойдевор ёнидан ўтар эканман, уят ва шармандаликни ҳис қиламан. Мен ўзимдан "Нима учун мен бу ҳайкални ағдардим?" деб сўрайман.Мен уни қайта тиклашни истардим. Менинг 15 кишилик оиламдан 14 киши Саддам тузумидан азият чеккан. Шунинг учун америкаликлар келиб, Саддам тузумини ағдаришганда мен хурсанд бўлгандим. Мен босқоним билан ҳайкалнинг пойдеворини буза бошладим, мен уни қулатишни истардим. Ҳайкал қулатилишидан аввал америкалик ҳарбий унинг юз қисмига АҚШ байроғини илиб қўйди. Мен буни қабул қила олмадим ва унга Ироқ байроғини бердим. Кейин эса вазият йилдан-йилга ёмонлашиб борди. Коррупция, қотилликлар, ички кураш, кафандўзлик авж олди. Саддам одамларни ўлдирди, бироқ унинг жиноятлари ҳозирги ҳукуматнинг жиноятлари олдида ҳеч нарса эмас. Саддам кетди, бироқ унинг ўрнига минглаб янги Саддамлар келди. Менда Ироқ биздан гўёки ўғирлаб қўйилгандек ҳис бор. Буш ва Блэр ўта кетган ёлғончилардир. Улар Ироқни вайрон қилишди ва бизни ўрта асрлар ёки ундан ҳам эртароққа қайтаришди. Бу жиноят эди, мен уларни шу қўлларим билан ўлдирган бўлардим", деб ўкинади Кадим.\nИроқ ҳайкал Саддам Ҳусайн\nАҚШ Ироқдаги қўшинлари сонини қисқартирмоқда


Дунёда коронавирус юқтирганлар 42 миллиондан ошди | Qalampir.uz\nДунёда коронавирус юқтирганлар 42 миллиондан ошди\nОлам\t24 Октябрь 10:21 2250\nДунёда коронавирус инфекциясини юқтириб олганлар сони 42 миллиондан ошиб кетди. Жонс Хопкинс университети маълумотига кўра, ҳозирда дунёда 42 148 875 киши COVID-19 билан зарарланиб улгурган.\nШунингдек, коронавирус асоратларидан вафот этганлар сони 1 143 495 нафарга етди. 28 484 306 нафар бемор соғайиб кетган.\nЭнг кўп касалланиш АҚШ, Ҳиндистон, Лотин Америкаси ва Европа, шу жумладан Россияда қайд этиляпти.\nКоронавирус тарқалиши бўйича АҚШ ҳамон карвонбошилик қиляпти. Қўшма Штатларда 8 491 459 кишида коронавирус аниқланган. Уларнинг 223 975 нафари вафот этган ва 3 375 427 нафари соғайган.\nИккинчи ўринда Ҳиндистон бормоқда. Миллиарддан ортиқ аҳолига эга Ҳиндистонда 7 761 312 киши COVID-19 билан зарарланган. Уларнинг 117 306 нафари вафот этиб, 6 948 497 нафари соғайган. Соғайиш кўрсаткичи бўйича мамлакат дунёда етакчилик қиляпти.\nФахрли учинчи ўринда океанортидаги бошқа бир давлат Бразилия жой олди. Лотин Америкаси мамлакатида 5 353 656 киши коронавирусга чалинган. Беморларнинг 156 471 нафари вафот этган ва 4 526 393 нафари касалликдан фориғ бўлган.\nРоссия коронавирус энг кўп тарқалган тўртинчи мамлакат бўлиб турибди. Мамлакатда 1 471 000 киши вирусга чалинган ва 1 113 736 нафар одам соғайган. РФда COVID-19 дан ўлим кўрсаткичи бошқаларга қараганда анча паст. Ҳозиргача 25 353 киши вирус қурбони бўлган.\nКейинги ўринда Франция жойлашган. Фаранглар мамлакатида 1 084 659 киши COVID-19 га чалинган. Беморларнинг 34 536 нафари вафот этган. 113 636 киши касалликдан фориғ бўлган.\nОлтинчи ўринда 1 069 368 киши коронавирусга чалинган Аргентина қайд этилган. Жанубий Американинг иккинчи энг йирик мамлакатида 28 338 киши вафот этган ва 866 695 нафар бемор соғайган.\nБаҳорда коронавируснинг ўчоғига айланган Испания ҳозирда еттинчи ўринда боряпти. Пиреней яриморолидаги мамлакатда 1 046 132 киши вирусга чалинган. Уларнинг 34 752 нафари вафот этган. Соғайганлар ҳақида аниқ маълумот мавжуд эмас.\nСаккизинчи ўриндаги Колумбияда 998 942 киши коронавирусни юқтирган. Бу ерда 29 802 бемор вафот этган ва 900 мингдан ортиғи соғайган.\n880 775 киши коронавирус юқтирган Мекика ҳам дастлабки ўнталикка кирган. Мексикада 88 312 киши вирус асоратларидан вафот этган ва 740 934 киши соғайган.\nПеру вирус тарқалиши бўйича Топ-10 талик давлатларни якунлаб берган. Мамлакатда 879 876 киши коронавирусга чалиниб, 33 984 кишида касаллик ҳалокатли якунланган. 796 719 киши эса инфекциядан соғайган.\n27 Ноябрь 12:23 43636\n26 Ноябрь 09:38 35863\n28 Ноябрь 16:49 22997


Британиянинг "Би-би-си" телеканалидаги янгиликлар бошловчиси Ҳью Эдвардс техник носозлик туфайли жонли эфирда бир дақиқадан кўпроқ вақт давомида индамай ўтиришга мажбур бўлди. Бу ҳақда The Guarduan хабар бермоқда.\nТелетомошабинлар кутилмаган танаффусдан эмас, балки журналистнинг қовоғи солиқ ҳолда ўтиришини тушунишмаган – шу билан бирга, жимжитликни “Тезкор хабар” лавҳаси бир неча бор “бузган”. Шундан сўнг телеканал ўз ишини маълум муддатга тўхтатди.\nДастур тўрт дақиқадан кейин тикланди. Эдвардс янгиликларни саломлашиш ва техник носозлик учун узр сўраш билан бошлади. Ҳодиса ижтимоий тармоқларда кенг муҳокамаларга сабаб бўлди.\n"Тезкор хабар: Ҳью ишлашдан бош тортмоқда", - дея ёзган _ranabanna.\n"Аввалига Ҳью Эдвардснинг ташвишли юзи, кейин эса "Би-би-си" эфирни тўхтатди. Худди қиёмат юз бераётгандек", - дея ҳазил қилмоқчи бўлган Gadgeagoogoo тахаллуси остидаги фойдаланувчи.\n"Кимдир эса ишидан айрилди", - дея таъкидлайди walker_ajw.\n"Би-би-си" жамоасига чексиз ҳурмат – ҳаммасини тезлик билан тиклашди. Мен “Тезкор хабар” лавҳасини кўриб ташвишланиб қолдим", - дея тан олган tashalouise6.\n"Би-би-си" офисида ҳозир нималардир рўй бермоқда", - дейилади KnightDamian изоҳида.\n"Ҳью Эдвардс икки дақиқа давомида Тереза Мэй ва унинг жамоаси ҳақида яхши нимани айтиш мумкин экани ҳақида ўйлади, бироқ барибир ҳеч нарса топа олмади", - деб ёзади thereselite.\nТелебошловчининг ўзи эса микроблогида қовоғи солиқ ҳолатдаги фотосуратини жойлаштирди ва оғир иш кунидан сўнг яхшилаб ҳордиқ чиқаришини айтди.\nКувайтлик телебошловчи кўйлаги сабаб жонли эфирда ишдан ҳайдалди\nХитойлик телебошловчига 13,5 млн долларлик жарима солинди\n21:15 / 07.05.2018\n19:10 / 28.02.2018


АҚШ иқтисоди қутқарилиш арафасида\n14 май 2021, Тошкент вақти: 20:47\nПрезидент Обама Вашингтон сиëсатчиларини¸ ҳозир анъанавий республикачи-демократ ўйинини ўйнаш мавриди эмаслиги ҳақида қатъият билан огоҳлантириб келмоқда.\nҚизғин мубоҳаса ва қаршиликдан сўнг¸ АҚШ Сенатининг мамлакат иқтисодини инқироздан чиқаришга қаратилган президент Обама режасини қабул қилиши кутилмоқда.\nДушанба куни АҚШ Сенати президент Обаманинг 820 миллиард долларлик қутқарув лойиҳасини қизғин мубоҳаса қилишни давом эттирди. Оқ уй маъмурияти¸ мазкур лойиҳанинг кечи билан сешанба куни қабул қилинишига умид билдирмоқда.\nАҚШ Конгрессининг қуйи қисми – Намояндалар палатаси тасдиғидан ўтган Обама режаси Сенатдаги республикачи мухолифларнинг кескин қаршилигига учрамоқда.\nБундай қаршилик давом этар экан¸ президент Обама режа мухолифларини вақтдан бой бериш оқибатида оддий америкаликлар бошига тушаëтган иқтисодий кўргуликлар¸ янада кўпайишидан огоҳлантирди.\n- Ҳаракат бошлаш фурсати ҳозир пишиб-етилди. Агар биз бугун ушбу режани амалга кўчириш борасида қатъий ҳаракат бошламасак¸ биз бошдан кечираëтган иқтисодий инқироз миллий фалокатга айланади. Яна миллионлаб америкаликлар ўз иш ўринлари¸ уйлари ва тиббий суғурталаридан айриладилар¸ миллионларнинг нормал ҳаëт ҳақдаги орзулари саробга дўнади¸ деди сенаторларга қилган мурожаатида президент Обама.\nОбаманинг бундай кескин огоҳлантируви билан кетма-кет эълон қилинган расмий маълумотга кўра¸ январ ойида яна 600 мингга яқин америкалик ўз ишидан ажраган ва мамлакат бўйлаб ишсизлик даражаси 7¸6 фоизга етган.\nХабарларга кўра¸ сешанба куни Обама маъмурияти ҳозирлаган қутқарув дастурининг¸ мухолифлар талабига мувофиқ таҳрир этилган ҳолда¸ Сенат тасдиғидан ўтиши кутилмоқда.\nПрезидент Обама келаси ҳафтага бориб¸ Намояндалар палатаси ва Сенат қабул қилган икки кўринишдаги ҳужжат орасидаги тавофутнинг муроса йўли билан силлиқланишига умид қилмоқда.\nЗотан¸ режанинг расман амалга кўча бошлаши учун АҚШ Конгрессининг иккала палатаси ҳам айни лойиҳани тасдиқлаши лозим.\nВашингтонда азалий анъанага кўра¸ демократ ва республикачилар ўртасидаги сиëсий ўтин авжга чиқиб бораëтган бир кезда¸ Барак Обама ўз режаси учун жамоатчилик таянчини қозониш ҳаракатига тутинди.\nДушанба куни Америка халқига телемурожаат қиладиган Обама¸ ҳафта давомида иқтисодий инқироздан энг кўп зарар кўрган Индиана ва Флорида штатларига сафар қилиб¸ оддий америкаликлар билан учрашади.\nСафар олдидан президент Обама¸ Вашингтон сиëсатчиларини ўз асосий вазифалари ана шу оддий халқ манфаати учун хизмат қилиш эканини унутмасликка чақирмоқда.\n- Бутун мамлакат бўйлаб¸ оддий америкаликлар қўл учида кун кўрмоқда ва улар бугун биз ўз олдимизда турган вазифани адо этишга қанчалар муносиблигимизни кузатмоқдалар. Келинглар¸ ўзимизнинг бу вазифани лойиқ даражада бажара олишимизни оддий америкаликларга кўрсатайлик! Келинглар¸ Америка орзусини бугун ҳам омон сақлаб қолиш учун қўлдан келган ишни қилайлик¸ деди яна Конгресс аъзоларига хитобида президент Обама.\nҲозирча¸ Обама маъмурияти ҳозирлаган қутқарув дастурига оид тафсилотлар жамоатчиликка ошкор этилмади.\nОбаманинг таъкидлашича¸ бу лойиҳанинг асос-мақсади АҚШ иқтисодини қайтадан тўғри йўлга солиш орқали уни ҳозирги иқтисодий таназзул домидан тортиб олишдир.


Мактаб қизларининг жанжали тасвирланган видео тарқалди - Zamin.uz\nИжтимоий тармоқларда бир гуруҳ қизларнинг жанжали тасвирга туширилган видео тарқалди. Халқ таълими вазирлиги мазкур видеони ўрганиб чиққан.\nҚайд этилишича, ушбу видео 2019 йилнинг апрель ойида Тошкент шаҳрида олинган. Видеодаги воқеалар дарс жараёнидан сўнг, мактаб ҳудудидан ташқарида олинган. Мазкур воқеа Вояга етмаганлар ишлари бўйича туман идоралараро комиссияси томонидан муҳокама этилган.\nКомиссия қарорига кўра, жанжалда иштирок этган 11 нафар қизларнинг ота-оналарига нисбатан Ўзбекистон Республикаси Маъмурий жавобгарлик тўғрисидаги кодексининг 47-моддаси 1-қисмига кўра фарзанд тарбиясига бефарқликлари учун энг кам иш ҳақининг уч баробари миқдорида жарима қўлланилган.\nШу билан бирга ўқувчи қизлар бир йил муддатга туман ИИО ФМБ профилактик ҳисобига қўйилиши тўғрисида қарор қабул қилинган.\n«Бола асосий тарбияни ўз оиласида олади. Ҳар бир ота-она ўз фарзанди учун масъул ҳисобланади. Шу боис ота-оналардан фарзанд тарбиясига бефарқ бўлмасликларини сўраб қоламиз», дейилади вазирлик матбуот хизмати хабарида. “Замин” янгиликларини “Youtube”да кузатиб боринг\nТошкент шаҳар ИИББ тармоқларда ўқувчи қизлар ўртасидаги жанжал тасвирланган видеога муносабат билдирди\n15-02-2020, 13:06, Жамият\nҚиш вақтида ўқувчи қизларнинг мактабга шим кийишига рухсат берилди\n20-12-2018, 18:43, Жамият


Аҳмедовнинг жамоадоши қишда "Реал"га ўтиши мумкин\n30 ноябрь, 2017, 11:45\nРоссиянинг “Краснодар” клуби ҳужумчиси Фёдор Смолов қишки трансферлар чоғида “Реал”га кўчиб ўтиши мумкин. Бу ҳақда Marca нашри хабар тарқатмоқда.\nЮқоридаги манбаанинг ёзишича мадридликлар раҳбарияти давралар оралиғида жамоанинг ҳужум чизиғини кучайтирмоқчи ва бу улар бир нечта футболчиларни кўз остиларига олиб қўйишган. Шулардан бири Россия терма жамоаси аъзоси Фёдор Смоловдир. Бироқ, 27 ёшли футболчининг Ла Лигага тезда мослашиб кетиши кўпчиликда шубҳа уйғотмоқда.\nБундан ташқари “Реал”нинг шорт-листидан Мауро Икарди (“Интер”), Алексис Санчес (“Арсенал”) ҳамда Тимо Вернер (“РБ Лейпциг”) каби марказий ҳужумчилар ҳам жой олишган.\nЭслатиб ўтамиз, бундан аввалроқ Смоловга Италиянинг “Наполи” клуби ҳам жиддий қизиқиш билдираётгани ҳақида хабарлар тарқалган эди. Унинг трансфер нархи айни дамда 20-25 млн евро атрофида баҳоланмоқда.


«Қизим уйсиз қолди» — даъвогарнинг онаси суд хулосасидан қисман норози (Видео) - EFFECT.UZ\n. 23:45 | 17.07.2021\n17 июль, шанба куни Тошкент шаҳридаги Олий судда даъвогар Абдуллаеванинг умумий турмуш даврида орттирилган мулкни бўлиш масаласи бўйича даъво аризаси кўриб чиқилди. Бу ҳақда очиқ суд жараёнида иштирок қилган Effect.uz хабар қилди.\nДаъвогар Абдуллаеванинг адвокати Б.Ғуломовнинг таъкидлашича, умумий турмуш даврида орттирилган мулкни бўлиш масаласи бўйича судга даъво аризаси киритилган. Шунингдек, ушбу ариза бўйича 3 йилдан бери низолашиб келинмоқда.\n“Биринчи суд бир қарорни қабул қилса, иккинчиси бошқа қарорни қабул қилган. Якуний қарор 5 нафар судья таркибида кассация шикояти асосида кўриб чиқилди. Фикримча, чиқарилган қарор даъвогар томонни қонунга асосланган ҳолда қисман қаноатлантирди. Даъво мазмунлари 1-2 марта ўзгартирилган. Булар ҳам ҳисобга олиниб суд томонидан қонунга асосан белгиланган тартибда қарор қабул қилинди. Ўзбекистон бош прокуратурасига раҳмат улар томонидан рус тилида қонунан асосли протест киритилган. Унда ҳар бир жараён келтириб ўтилиб ортиқча сўзга изоҳ қолдирилмаган. О.Абдуллаев ва Д.Абдуллаева масаласига келинса, Абдуллаева турмуш даврида касалликка чалинган. У ҳозирда 2-гуруҳ ногирони. Суд томонидан Абдуллаева яшаб келаётган уй-жойни унга қолдириш масаласи қаноатлантирилмади. Ўзбекистон республикаси Оила кодексида ҳам кўрсатиб қўйилган ерлари бор: касаллиги, вояга етмаган фарзандлари борлиги ҳисобга олиниши керак эди. Бу ҳолатлар очиқ қолди. Келгусида яна қўшимча даъво аризалари киритилиб ушбу ҳолат бўйича аниқлик киритилади”, — деди адвокат.\nУ шунингдек, охирги судда Абдуллаевга қуйидаги савол билан мурожаат қилинганини айтди: Абдуллаева уйни ўз васиятномасида фарзандларига қолишини айтиб ўтади. Уй-жой барибир ўз фарзандларингизга қолади. Низолашаётган уйни даъвогарга ўтказиб бера оласизми? Бироқ, қарши томон рад жавобини берган.\n“3 та фарзанд иккаласига тегишли. Уларнинг онаси менга эртага бирор нарса бўлса, фарзандларим уй-жойли бўлиб қолсин деган”, — деди даъвогарнинг адвокати.\nАбдуллаеванинг вакили сифатида суд жараёнида иштирок этган онасининг сўзларига қараганда, 2015 йилда қизининг бошида ўсимта борлиги аниқланган. Шундан кейин, қизи Германияда текширувдан ўтказилиб муолажалар олган. 2015 йилда даъвогар ажрашиш аризасини киритган. 2 йил давомида тошкентдаги бизнесменлардан бўлган О.Абдуллаев фарзандларига алимент тўламаган, улардан жуда кам хабар олган. 2017 йилда Абдуллаева аризасига кўра, алиментга берилган.\n“Озгина сабр қилинглар ҳозир хотинимни ташлаб кета олмайман каби бегона қизларга ёзган хабарларини бетоб қизим кўриб қолган. Куёвим унинг ‘бошидан рак аниқланган ҳадемай ўлади' деб ҳаммага жар солган. Шундан сўнг, қизим ажрашди. Куёвим 2 йил давомида фарзандларига умуман қарамади. 2017 йилда қизим алиментга беришга мажбур бўлди. 5-6 та компания ‘Walks', ‘Street' каби кафеларнинг ҳаммаси куёвимники. 15 дан ортиқ бизнес юритадиган жойлари бор. Буларга даҳл қила олмайди қизим. Сабаби ушбу жойларнинг бари турмуш даврида куёвимнинг онаси номига ўтказиб қўйилган. Қизим бола боқиб ўз касали билан овора бўлган. Куёвим яшаётган уй аслида қизимга тегишли, уйнинг 80 фоиз пулини мен тўлаганман. Унга ишонган эканман. Билмаган эканман ўша вақтда онасининг номига ўтказиб олганини. Уйни сотган одам менга айтгандики, куёвим уйни онаси номига ўтказиб қўйганини. ‘Бир оилаку, ўзбекчилик' деб аҳамият бермаган эдим. Била туриб онасининг номига ўтказган яъники, ундан талаб қилинмаслиги учун. Чунки, уй марказда жойлашган. Нега биз 3 йилдан бери унинг 3 фарзанди учун курашиб келамиз 2020 йил август ойида Москвада қизим яна муолаажа олди. Сентябрь, октябрь, ноябрь ойларида ўша ерда яшадик. Сўнг яна декабрда Москвага бордик. Ўша ерда бошидан операция қилинди. Химия муолажасини олди. 2 ой ётиб даволанди. Судда куёвим ‘Мен олиб берган машинани сотиб юборишди' — деди. Мажбур бўлдик поликлиника харажатларини қоплаш учун сотишга. Охирги Москвадаги даволанишга кўп харажат қилинди. Ўз уйимни сотдим, машинам бор эди уни ҳам сотдим. Бу ҳам етмади. Машинам мажбуран сотилди 12 минг долларга. Қизимнинг дори-дармонларига ҳар ойда 10 миллиондан кўп харажат қилинади. Анкологияда рўйхатда туради. Ҳар ой 5 марта химия қабул қилади”, — деди даъвогарнинг онаси.\nАбдуллаеванинг 3 та фарзанди бор. Каттаси 18 ёшда, кейингиси 17 ёшда, 3-фарзанди 12 ёшда. 2 катта фарзанди Webster университетига қабул қилинган. Судда Абдуллаев контракт тўлови харажатларини бўйнига олишини айтди. Даъвогарнинг онасининг айтишича, куёви болаларнинг хусусий мактаб харажатларини ҳам тўлаб келган.\n“Суд хулосасидан қисман қониқдим. Талаб қилинган, қизим фарзандларини боқадиган ерни қайтариб беришди. Дархондаги дўконнинг ижара пулидан болаларини боқарди. Уй борасида қониқмадим. Қизим кўчада қолди. Куёвим уй олганда қизимни ўша ерга прописка қилди. У уй бузилишини билган. Олдинги уйда қизим яшаб келаётган эди. Энди уни бермайдиган бўлишди”, — деди Ф. Одилова.\nШулар билан бирга, Абдуллаеванинг яна бир адвокати Г.Леонедовнанинг берган интервьюсига асосан, Суд жараёни 3 йил аввал бошланган. Яккасарой судида чиқарилган қарор қонунга асосланмаган деб топилган.\nTeglar:EFFECT.UZ, Sud, даъвогар


Шамсиддин Турдалиев Олтиариқ туманига ҳоким бўлди – Газета.uz\nLotinchada 26 феврал 2022, 17:05 Жамият\n26 февраль куни халқ депутатлари Олтиариқ туман кенгашининг навбатдан ташқари сессиясида вилоят ҳокими Хайрулло Бозоров иштирок этди. Унда туманга янги хоким тайинлаш масаласи кўриб чиқилди, деб хабар берди вилоят ҳокимлиги.\nДепутатлар Турдалиев Шамсиддин Асқаралиевични Олтиариқ тумани ҳокими этиб тайинлаш тўғрисидаги вилоят ҳокимининг қарорини бир овоздан маъқуллади.\nУ бунга қадар Риштон тумани прокурори сифатида ишлаган. Шамсиддин Турдалиев мазкур лавозимда 7 февраль куни Тошкент вилояти ҳокимига биринчи ўринбосар бўлган Холмирза Ниёзовнинг ўрнини эгаллади.\nШамсиддин Турдалиев 1979 йилда Бағдод туманида туғилган, Ўзбекистон Миллий университетини ҳуқуқшунослик йўналишини тамомлаган. Ҳозирда адлия катта маслаҳатчиси унвонига эга.\nМеҳнат фаолиятини 2003 йилда Фарғона шаҳар прокуратурасида бошлаган. 2006−2011, 2016−2017 йиллар оралиғида Фарғона вилоят прокуратурасида катта терговчи, бўлим бошлиғи вазифаларида фаолият олиб борган. 2011−2016 йилларда Бешариқ тумани прокурори, 2017−2018 йилларда Данғара тумани прокурори, 2018 йилда Қўқон шаҳар прокурори бўлган.\n2018−2019 йилларда Хоразм вилояти прокурорининг биринчи ўринбосари, 2019−2021 йилларда Фарғона вилояти прокурорининг ўринбосари лавозимларида фаолият юритган.\n2021 йил 2 февралдан бугунги тайинловга қадар Риштон тумани прокурори бўлиб ишлаб келган.\nОлтиариқ тумани ҳокими бўлиб ишлаб келган Холмирза Ниёзов жорий йил 7 февралда Тошкент вилояти ҳокимининг қишлоқ ва сув хўжалиги масалалари бўйича биринчи ўринбосари этиб тайинланганди.\nТошкент вилояти ҳокимига янги ўринбосар тайинланди, Оққўрғон ҳокими ўзгарди 7 феврал 2022, 12:19